Donostia Zinemaldia :: Spanish Screenings XXL: Financing & Tech y Zinemaldia Startup Challenge\n‘Spanish Screenings XXL. Espainiako ikus-entzunezkoen ekoizpenerako nazioarteko merkatu bat’ ekimena proiektua Berreskuratze, Eraldaketa eta Erresilientzia Planaren barruan dago. Plan horrek helburu du Espainiak Europako ikus-entzunezkoen hub gisa duen rola indartzea, eta Kultura eta Kirol Ministerioak sustatzen du ICAA institutuaren eta Ekonomia Gaietarako eta Eraldaketa Digitalerako Ministerioaren bidez, ICEX dela medio.\nDonostia Zinemaldiak ‘Spanish Screenings: Financing & Tech’ jarduera antolatzen du, eta bi ekialde egingo dira:\nNazioarteko inbertitzaileen eta Espainiako ekoiztetxeen arteko topaketa bat (Financing).\nLau atalek osatzen dute ‘Spanish Screenings XXL. Espainiako ikus-entzunezkoen ekoizpenerako nazioarteko merkatu bat’ proiektua:\n‘Spanish Screenings’ Content: Malagako zinema-jaialdian egindako merkatua, azpiatal Berriak gehitzen dituena eta ikus-entzunezko eduki berritzaileetara irekitzen dena.\n‘Spanish Screenings’ Financing & Tech: Donostia Zinemaldian inbertitzaileen eta nazioarteko talentu-ordezkarien eta Espainiako produkzio-etxeen arteko topaketa egingo da. Gainera, Zinemaldia Startup Challenge-k Espainiako ekintzaileentzako eta startupentzako lehiaketa espezifiko bat izango du aurten.\n‘Spanish Screenings’ on Tour: Espainiako ikus-entzunezkoak saltzera eta sustatzera bideratutako ekintza ibiltariak egingo dira lurralde estrategikoetan, hala nola Ekialdeko Europan eta Asian.\nSpanish Screenings 360: Era berean, urte osoan aktibo egongo den merkatu bat ezarri nahi da, sustapenerako eta negoziorako plataforma birtual baten bitartez.


Bessay-sur-Allier - Wikipedia, entziklopedia askea.\n46°26′31″N 3°21′45″E / 46.4419°N 3.3625°E / 46.4419; 3.362546°26′31″N 3°21′45″E / 46.4419°N 3.3625°E / 46.4419; 3.3625\nChemilly, La Ferté-Hauterive, Gouise, Neuilly-le-Réal, Saint-Gérand-de-Vaux eta Toulon-sur-Allier\n678 (%51.1) 657 (%49.5)\nBessay-sur-Allier Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 1.434 biztanle zituen.\n2007an Bessay-sur-Allier udalerrian erroldatutako biztanleak 1.417 ziren. Familiak 582 ziren, horien artean 162 pertsona bakarrekoak ziren (69 bakarrik bizi ziren gizonak eta 93 bakarrik bizi ziren emakumeak), 186 seme-alabarik gabeko familiak ziren, 222 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 657 etxebizitza zeuden, 580 familiaren etxebizitza nagusia ziren, 21 bigarren erresidentzia ziren eta 56 hutsik zeuden. 621 etxeak ziren eta 34 apartamentuak ziren. 580 etxebizitza nagusietatik 388 bere jabearen bizilekua ziren, 184 alokairuan okupaturik zeuden eta 8 doan lagata zeuden; 2 etxek gela bat zuten, 27 etxek bi zituzten, 95 etxek hiru zituzten, 185 etxek lau zituzten eta 271 etxek bost zituzten. 439 etxek euren parking plaza propioa zuten azpian. 238 etxetan ibilgailu bat zegoen eta 280 etxetan bat baino gehiago zituzten.\nBessay-sur-Allier udalerriko biztanleria-piramidea 2009an .\n2007an lan egiteko adina zuten pertsonak 922 ziren, horien artean 690 aktiboak ziren eta 232 inaktiboak ziren. 690 pertsona aktiboetatik 639 lanean zeuden (331 gizon eta 308 emakume) eta 51 langabezian zeuden (20 gizon eta 31 emakume). 232 pertsona inaktiboetatik 88 erretiraturik zeuden, 74 ikasten zeuden eta 70 "bestelako inaktibo" gisa sailkaturik zeuden.\n2009an Bessay-sur-Allier udalerrian 579 unitate fiskal zeuden, 1.426,5 pertsonek osaturik. Pertsona bakoitzeko diru-sarrera fiskalaren mediana urteko 17.386 euro zen.\n2007an zeuden 48 komertzioetatik, 1 erauzte enpresa zen, 5 janari enpresak ziren, 2 bestelako produktu industrialen fabrikazioko enpresak ziren, 9 eraikuntza enpresak ziren, 8 ibilgailuen saltze eta konpontze enpresak ziren, 5 garraio enpresak ziren, 4 ostalaritza eta jatetxe enpresak ziren, 9 zerbitzu enpresak ziren, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 14 zerbitzu publikoetatik, 1 posta bulegoa zen, 1 funeraria, 1 ibilgailuen konpontzeko eta nekazaritza tresnetako lantokia, 1 igeltseroa, 3 margolariak, 1 iturgina, 3 argiketariak, 1 ile apaindegia eta 2 jatetxeak.\n2000. urtean Bessay-sur-Allier udalerrian 30 nekazaritza-ustiategi zeuden, 3.050 hektarea erabiltzen.


Hasi dira Sasoeta auzoko jaiak - Lasarte-oria - Txintxarri.eus\nHasi dira Sasoeta auzoko jaiak\nMaitane Aldanondo 2019-10-04 20:29\nArratsaldeko lehen orduko euri arinak bestelako iragarri badu ere, Sasoetako jaien hasieran zaparradaren bat izan bada, haurren oihu alaiena izan da. Baita suzieriena ere. Ekimenez beteriko asteburua hasi duenarekin batera, beste asko piztu baitituzte festen lehen orduetan.\nEkimenez beteriko asteburuari ekin diote Sasoetan. Arratsalde goibela medio, bizilagun gutxi elkartu da Andatza plazan jaien hasieran. Bertaratu direnak eguraldi txarrari irribarrea erakusteko gogoz zeuden, auzoko zapia edo kamiseta soinean.\nJardueran antolatzen lagundu duten guztiei eskerrak eman ondoren, Sasoeta Sasoian bizilagun elkarteko presidente Ángel Gonzálezek Mostatxo tabernako Sole Senperena eta Eduardo Alonso senar-emazteei omendu ditu, 20 urteotan auzoaren alde egin duten lanari aitortza gisa. «Liluratuta ez genuen hau espero», esanez eskertu zuen omenaldia Senperenak senarrari mikrofonoa pasatu aurretik. Alonsok denentzako jaiak prestatu dituztenak izan ditu gogoan eta parte hartzera deitu ditu auzokideak. Lore sorta berehala jaso dute, oroigarrirako, ordea, itxaron beharra izan dute. Izan ere, ekartzea ahaztu dute antolatzaileek eta korrika joan behar izan dute bila. Plaka heldu denean, taldeko argazkiaren txanda izan da.\nOrduan, bai, txarangaren musika eta suziri gerra hasi dira. Kioskoaren bi aldetatik bota dituzte dozena erdi bat segidan. Etxafuegoaren makila nork hartu jolasean aritu diren haurren gozamenerako, ez dira arratsaldeko bakarrak izan. Andatzan bertan nahiz Jaizkibel plazan, eztanda gehiago izan baitira. Burrunba gustuko ez duten txikiak, berriz, belarriak estalita edo gurasoen besapean babestu dira.\nKe artean bidea ekin dio kale jirari Ointxe in deu txarangak. Elkarteko presidentea buru zutela auzoko kaleetan barrena ibili dira, jaien hasieraren berri ematen eta girotzen. Balkoi eta leihoetatik begiratu diete batzuek, beste batzuek, berriz, bide ertzetik; baina entzule gehien Jaizkibel plazan izan dute amaieran.\nOndoren, doinua aldatu, eta dantzarako unea heldu da. Oholtza gainean tai gabe dantzan aritu dira lau emakume koreografia dantzan ibili diren haurrei erakusteko. Askotan begiratzeko beharrik ere ez dute izan txikiek, pausoak ondo baino hobeto dakizkitela erakutsi baitute. Abilezia handiagoa edo txikiagoarekin, ondo pasatu dutenik ezin da ukatu.


H1N1 - Teketen\nabuztua 2, 2009\nBirus honek sortutako zalaparta handia izan da. Zalaparta horren arrazoia bilatzen denbora bat pasa nuen. Pentsatzen nuen bezala zalaparta horren atzean arrazoi ilunak zeuden. Nire inguruan informazioa hedatzen ere saiatu nintzen, datuak eman, informatu, eztabaidatu… batzuk ados, besteak kontra agertu ziren. Hala ere, bideo honetan datuak oso era garbian ematen dituzte, merezi du H1N1 birusaren atzean zer dagoen ulertzeko.\nTags: beldurragripeah1n1txerri gripea\nLast reply was 2009-08-10\nHau guzti hau, (des)informazioaren adibide ona dela datu estatistikoek beraiek erakusten dute. Bideoaren beste guztia datu horien interpretazioa da.\nEz dut uste farmazia industriak bideoak iradoki duen besteko boterea duenik. Badu sekulako botere ekonomikoa baina ez horrelako elur-pilota erraldoia sortzeko beste.\nInformazioaren negozioa bera nola dabilen erakusten digu ondo adibide honek. Informazio enpresentzat, -eta bezeroontzat-, erakargarriagoa da tsunami bat, herriko gizonezkoen kirol-talde profesionalaren azken balentria edo sasizko pandemia bat gosetea edo malaria baino, datuak datu eta kopuruak kopuru.\nFarmazia industriak etekina atera ahal badio kontuari aterako dio beste edozein enpresek egingo duen bezala.\nEtekin handiagoa ateratzen dela gripearen kontrako txertoekin patatekin goseteari aurre egiten baino… Gure ekonomia sistema globalizatuaren bitxikeriak. Baditu lits itsusiren bat edo beste, baina tira.\nBesterik ez omen dago.\nBitxikeriak diren horiek, ez dira bitxikeriak. Balore eskala atrofiatua duen sistema baten aztarnak besterik ez dira. Denon mesedetan lan egin beharrean, batzuen mesedetan egitea erabaki duen sistema baten erroko ezaugarriak. Kasu honetan merkatu irizpideak, osasunaren gainetik jartzen direnean…\nFarmazia industriak hori egin dezakeen edo ez, eztabaida luzea izan liteke, baina munduko indartsuenetakoa dela esaten dudanean ez dago dudarik http://www.voltairenet.org/article124297.html\nOrwell-ek esaten zuenarekin gosaldu beharra dago goizero: “gure begien aurrean dagoena ikusteak etengabeko ahalegina eskatzen du”.\nAndu Lertxundiri lapurtua:\n[link to post] bideo interesgarria birus famatuari buruz


Mundu guztiko 3.000 gaztai klase, zemendiko Gaztaiaren Nazinoarteko Jaialdian - bizkaie.biz\nPablo Basterra (Artzai Gazta), Victoria Urresti (dastatzailea), Luisa Villegas (jaialdiaren zuzendaria) eta Jose Mari Ustarroz (Idiazabal jatorrizko deiturea) | Ikusi handiago | Argazki originala\nArtzai Gazta alkarteak antolatu dau International Cheese Festival. Bost kontinentetako 3.000 gaztai klase inguru dastatu ahal izango dira eta bertoko zein kanpoko 250 dastatzailek parte hartuko dabe. Guztira, jaialdira 20.000 lagun inguru etortea espero dabe antolatzaileek. Ekitaldi gehienak Kursaal jauregian izango dira.\nHasteko, munduko gaztai txapelketarik handienaren 28. edizinoa hartuko dau Donostiako jaialdiak. World Cheese Awards-en aurreko edizinoan, 2.700 gaztai baino gehiago aurkeztu zituen lehiaketara. Aurten be, antzeko kopurua espero dabe. Urrezko, zidarrezko eta brontzezko dominak emongo deutsiez onenei.\nZemendiaren 16an izango da txapelketea eta, 17an, lehenengo aldiz egingo dabe Champions of the champions izeneko beste lehiaketa bat. Orain arteko edizino guztietan irabazle izan diran gaztaiak batuko ditue hor, eta onenetan onena aukeratuko dabe.\nBeste alde batetik, jaialdiak gune ugari izango ditu, danak gaztaiaren kultureagaz eta gastronomiagaz lotuak. Esate baterako, Gazta Market gunea Europako gaztaien bilgunea izango da. Gaztaren zientzia/istorioak eremuan, ostera, berbaldiak antolatuko dira, produkzinoaren arloko barrikuntza teknikoak eta artzainen esperientziak ezagutzeko. Showcooking gunean, sukaldaritzea izango da ardatza.\nGanera, artzainek alkarren barri izateko guneak preparauko ditue eta gaztaigileak banatzaile eta erosleakaz hartu-emonetan jarri ahal izango dira. Artzaintzaren Nazinoarteko I. Foroa be egingo dabe.\nJaialdiko ekintza gehienak publikoari edegita egongo dira, baina sarrerea ordaindu beharko da. Sarrera orokorrak (12 euro), egun batez jaialdira sartzeko eta munduko sei gazta zati probetako aukerea emongo dau. 20 euro pagau ezkero, dastaketetan parte hartu ahal izango da. Prezio berean erosi ahal izango da berbaldi eta mintegi teknikoetarako sarbidea emoten dauena. Amaitzeko, 50 euroko sarrerea be ordaindu beharko dabe gaztaiagaz lotutako bizipenen inguruko saio berezietan eta sukaldari ezagunen zuzeneko erakustaldietan egon nahi dabenek.\nAntolatzaileek azaldu dabenez, Euskadi-Basque Country International Cheese Festival jaialdiaren bidez, artzainen lanbidea ezagutzera emon nahi dabe eta barrikuntzearen zein jasangarritasunaren alorretan egiten daben ekarpena erakutsi. Gaztaigintzea tradizinoagaz, kultureagaz eta natureagaz lotuta dagoala dino Artzai Gazta alkarteak.\nEgitaraua osorik, hemen.


Ibarran eta Ordizian laborategiak zituen Espainiako narkotrafiko sare "aktiboena" desegin dute\nOperazioan Guardia Zibilak eta Polizia Nazionalak zortzi pertsona atxilotu dituzte, horien artean,'Charlines' delakoen gaizkile aliatu "historikoa".\nAgenteek droga topatu duten unea. Argazkia: Polizia Nazionala.\nPolizia Nazionalak eta Guardia Zibilak Espainiako Estatuko iparraldeko narkotrafikatzaile sare "aktiboenetako" bat desegin dute asteazken honetan, Ibarran eta Ordizian laborategiak zituena, eta zortzi pertsona atxilotu dituzte.\nEspainiako Gobernuak EAEn duen ordezkaritzak jakitera eman duenez, Burgosko narkotrafikatzaile historiko bat zen erakunde horren buru, eta "'Charlines' klanarekin harreman estua zuen". Antza denez, galiziarren kokaina Gaztela eta Leonen, Madrilen, Euskadin eta Nafarroan banatzeaz arduratzen zen".\nAtxilotuek kokainaren banaketa-puntu handienetako baten arduradun ziren Madrilen. 'Chaplin' bezala izendatu duten operazioaren baitan, zortzi pertsona atxilotu dituzte Burgosen, Nafarroan, Madrilen eta Valentzian.\nOperazioan 20 kilo speed, bost kilo MDMA, 300 kilo haxix, 57 kilo kokaina, 50 kilo marihuana, bi kilo anfetamina eta kilo erdi ketamina atzeman dituzte.\nDesegindako erakundeko ustezko buruak "delitu-historia handia" du. Badirudi hainbat atxiloketaren ostean, Burgosera itzuli zela bere erakundea berreraikitzeko helburuarekin, eta, horretarako, 'Charlines' klanarekin aliantza bat adostu zuen, bere merkantzia Burgosen esklusiban banatzea ahalbidetuko ziona.\nMadriletik, merkantziaren zati handi bat Burgos hiriko industria-nabe batera eta Gipuzkoako Ibarra eta Ordizia udalerrietan zeuden bi garajetara garraiatzen zen. Garaje horiek laborategi bihurtu ziren, eta bertan droga biltegiratu, moztu eta txikizka banatzeko prestatzen zen.\nZer gertatu da Ibarra herrian?\nValentziako Erkidegoa gaur


La Porcherie - Wikipedia, entziklopedia askea.\n45°34′51″N 1°32′39″E / 45.5808°N 1.5442°E / 45.5808; 1.5442Koordenatuak: 45°34′51″N 1°32′39″E / 45.5808°N 1.5442°E / 45.5808; 1.5442\nBenayes, Lamongerie, Masseret, Meilhards, La Croisille-sur-Briance, Saint-Germain-les-Belles eta Saint-Vitte-sur-Briance\n262 (%52) 252 (%50)\nLa Porcherie (frantsesez eta ofizialki: La Porcherie) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 604 biztanle zituen.\n2007an La Porcherie udalerrian erroldatutako biztanleak 604 ziren. Familiak 264 ziren, horien artean 96 pertsona bakarrekoak ziren (52 bakarrik bizi ziren gizonak eta 44 bakarrik bizi ziren emakumeak), 76 seme-alabarik gabeko familiak ziren, 68 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 411 etxebizitza zeuden, 279 familiaren etxebizitza nagusia ziren, 68 bigarren erresidentzia ziren eta 64 hutsik zeuden. 404 etxeak ziren eta 3 apartamentuak ziren. 279 etxebizitza nagusietatik 222 bere jabearen bizilekua ziren, 44 alokairuan okupaturik zeuden eta 13 doan lagata zeuden; 3 etxek gela bat zuten, 16 etxek bi zituzten, 59 etxek hiru zituzten, 80 etxek lau zituzten eta 120 etxek bost zituzten. 193 etxek euren parking plaza propioa zuten azpian. 126 etxetan ibilgailu bat zegoen eta 109 etxetan bat baino gehiago zituzten.\nLa Porcherie udalerriko biztanleria-piramidea 2009an .\n2007an lan egiteko adina zuten pertsonak 326 ziren, horien artean 223 aktiboak ziren eta 103 inaktiboak ziren. 223 pertsona aktiboetatik 194 lanean zeuden (109 gizon eta 85 emakume) eta 29 langabezian zeuden (15 gizon eta 14 emakume). 103 pertsona inaktiboetatik 51 erretiraturik zeuden, 17 ikasten zeuden eta 35 "bestelako inaktibo" gisa sailkaturik zeuden.\n2009an La Porcherie udalerrian 259 unitate fiskal zeuden, 544 pertsonek osaturik. Pertsona bakoitzeko diru-sarrera fiskalaren mediana urteko 13.389 euro zen.\n2007an zeuden 18 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 3 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden 3 establezimendu komertzialetatik, 1 120 m2 baino gehiagoko denda zen, 1 elektrotresna denda zen eta 1 altzari denda zen.\n2000. urtean La Porcherie udalerrian 67 nekazaritza-ustiategi zeuden, 1.700 hektarea erabiltzen.\nSaint-Vitte-sur-Briance (4,8 km)\nMasseret (4,9 km)\nSaint-Germain-les-Belles (5,4 km)\nLamongerie (5,4 km)\nLa Croisille-sur-Briance (6,2 km)\nSalon-la-Tour (8,5 km)\nMeilhards (8,6 km)\nSurdoux (8,7 km)\nMeuzac (8,7 km)\nBenayes (8,9 km)\nSaint-Méard (9,3 km)\nMagnac-Bourg (9,6 km)\nMultimedia: La Porcherie\nBNF: 152788432 (data)\nOrriaren azken aldaketa: 11 martxoa 2021, 12:48.


Xabiroi komiki aldizkarian argitaratutako istorioa, formatu handian eta azal gogorreko bilduma elegantean kaleratu dute. Nobela beltza eta thriller kutsua duen komiki honetan Holgadoren marrazkiek, mugimendua, erritmo eta giro ederra lortzen dute. Narrazio aldetik, Canoren gidoiak, ohiko komikiek egiten ez dutena egiten du: amaiera ireki samarra eta iradokitzailea proposatzen du irakurlea jarraipen bildumaren zain uzten duena.\nMoja bat da hezur haragizko protagonista. Nobelatik haratago gailentzen den protagonista azken asteetan hain mediatikoa bihurtu den memoriaren afera da. Guda zibiliean afusitatutakoak ez ditu bide bazterretatik erreskatatzen baina berpiztu egiten ditu Montoiaren azken nobelak. Felisa protagonistak, Golgotak bezala bizitza osoan kalbarioa bizi du. Tonu eder, triste eta ilunean dago idatzia nobela hau, ez genuen gutxiago espero lagunak etsai gisa definitu zituen idazlearen lumatik.\nLiburu honek maite ditugun alor ezberdin ugari jasotzen ditu. Papera formatu gisa soilik erabiltzearekin konformatu ez eta papera bera erabiltzen du alfabeto tolestagarri eta jostagarri hau osatzeko. Paperarekin eta hizkiekin jolasten duen liburu hau altxor txiki bat da. Gu bezalako fetixistentzat sortutako pieza gustagarria. Ez da erraza aleren bat eskuratzea baina ondorengo loturan ikus dezakezu zergatik gustatu zaigun hainbeste liburu bitxi hau.\n1981. urtean kaleratu zuten lehen zenbakia eta orduz geroztik ez diote utzi izen eta eduki bereziko aldizkaria kaleratzeari. Ideia sinplea da oso. Bi pertsona aurrez aurre jarri eta hitz egin dezaten utzi. Arte eta kultura alorrak dira nagusi baina pentsamendu eta gizarte gai ugari ere jorratzen dira. Askotan elkarrizketan non hasi bai baina non bukatu daitezkeen ez dute jakiten aldizkariko arduradunek. Azken alean adibidez Kelly Reichard eta Gus Van Sant edo Allan Vega eta Matt McAughley topatuko dituzu hizketan.


Jatorri-ziurtagiri digitalak (eCO). Zein da euren funtzioa - Gipuzkoako bazkundea\nJatorri-ziurtagiri digitalak (eCO). Zein da euren funtzioa\nData: Otsailak 18\nNazioarteko logistikan, enpresen esportazio departamentuetako tekniko eta administrari edo nazioarteko operazioetan jarduten diren beste edozein agenteei zuzendutako tailerra.\nEgun, nazioarteko merkataritzan erabiltzen diren DUA elektronikoa, albaranak, faktura elektronikoak edo garraio agirien datu-truke elektronikoek (EDI) eragin zuzena dute enpresen eguneroko operatiban.\nDigitalki sortutako jatorri-ziurtagirien erabilpenak onura ugari ekar diezaioke enpresa esportatzaileari: Azkartasuna, kudeaketa gastuen murrizketa, segurtasuna eta bizkortasuna eta malgutasuna agirien kudeaketan.\nAurtengo urtetik aurrera Gipuzkoako enpresek digitalki sortutako jatorri-ziurtagiriak (eCO) eska ditzakete, aurretik Europako erdialde eta iparraldeko herrialdetako enpresek egiten ari diren bezala. Dagoeneko milaka agiri jaulki dira digitalki eta gero eta onartuagoak dira operadore, banku eta aduanetan.\nErabilpen berri hauek azaltzeko eta merkantzien jatorria ezartzeko oinarrizko irizpideak berrikusteko ondorengo jardunaldi informatiboa proposatzen dizuegu. Ekitaldi hau, enpresen esportazio departamenduetako tekniko eta administrariei dago zuzenduta, baita nazioarteko logistikan aritzen diren enpresei. Finean, nazioarteko operazioen inguruan lanean jarduten duten edozein agenteri zuzenduta dago.\n9:00 Parte-hartzaileei harrera\n9:15 Merkantzien jatorria\n• Jatorriaren kontzeptua\n• Merkantziaren jatorria ezartzeko irizpideak\n• Jatorri motak\n• Jatorri arauak\n• jatorriaren frogak\n10:00 www.docuexport.com plataforma\n• Esportazio agirien legeztatze prozesua\n• ATA koadernoen jaulkipena\n10:20 Jatorri-ziurtagiri digitalak\n• Zer da Jatorri-ziurtagiri (eCO) bat?\n• Baliotasuna eta egiaztapena\n• Jatorri-ziurtagiri digitalaren onurak\n• Nola eskuratu?\n11:00 Jardunaldi amaiera


2011ko urriaren 4ko akta | Lezo.eus\n2011ko urriaren 4ko akta\n1.- Egoki irudituz gero, 2011ko irailaren 20an egindako bilkurako akta onartzea.\n2.- Bordatxo baserriko fatxada birgaitzeko obra lizentzia onartzeko proposamena (2011H0030008).\n3.- Talleres Flujoma S.L.ri irekitzeko lizentzia ukatzeko proposamena (2010H0050005).\n4.- Interal S.A.ri irekitzeko lizentzia ukatzeko proposamena (2011H0050007).\n5.- Aiton Borda elkarteari onartutako dirulaguntzaren ordainketa epeak erabakitzeko proposamena (2011GZ050001).\n6.- Elixabet Odriozola Urdanpilletak lan murrizketa luzatzeko egindako eskaria onartzeko proposamena (2011PE100002).\n7.- Oskar Estanga Arzallusek eskatutako lan murrizketa eskaria onartzeko proposamena (2011PE100011).\n8.- Adur Ezenarro Agirre karrerako funtzionario izendatzeko proposamena (2010PE100006).\n9.- Musika Eskolako langileen inguruan 2010eko azaroaren 2an onartutako hitzarmena bertan behera uzteko osoko bilkurak hartutako erabakia berrestea (2011PE290003).\n10.- Alkatearen erabakien kontu ematea.\nLezon, 2011ko urriaren 4an, asteartea, 8:00etan hasi du Tokiko Gobernu Batzarrak BILKURA ohikoa egiteko xedez udaletxeko gobernu batzar aretoan, lehen deialdian, Ainhoa Zabalo Loyarteren lehendakaritzapean, Eneko Lartige Zabaleku, Ainhoa Intxaurrandieta Ezkurra eta Angel Portugal Formoso bertan direlarik.\nEz da bilerara etorri Luis Garrido Corral.\nNicolás Arruti Legorburuk Bordatxo baserriaren fatxada birgaitzeko obra lizentzia eskatu du.\nUdal teknikariak eginiko txostena aztertu ondoren, Hirigintzako eta Ingurumeneko zinegotzi ordezkariak proposaturik, Tokiko Gobernu Batzarrak ondorengo erabakia hartu du:\nBAT: Nicolás Arruti Legorbururi obra lizentzia ematea Bordatxo baserriaren fatxada birgaitzeko, honako baldintza honekin:\nObrek eraikinaren egiturari eragingo badiote, proiektu tekniko onetsi bat aurkeztu beharko da obrei ekin aurretik.\nBI: Lizentzia ematearen gaineko eskubideengatik 1.823 euro ordaindu beharko ditu.\nTalleres Flujoma S.L.k irekiera lizentzia eskatu du Irurtzun kaleko 79. pabiloian galdaragintza jarduerari ekiteko.\nUdal teknikariaren txostena aztertu da, eta hauxe dio:\n“Lezoko Udalak Eusko Jaurlaritzako Ingurumen Sailari eta hark Gipuzkoako Lan Ikuskaritza eta Gizarte Segurantzari pabiloian eginiko udal ikuskapen teknikoan hautemandako irregulartasunen berri eman ondoren, Lan Ikuskaritzak disozianato, alkohol isopropilizio, tolueno, alkohol isobutiliko eta xilenozko elementu kimikoak detektatu ditu pinturako lanpostuan, eta hor egiaztatu da tolueno kontzentrazioaren arrisku maila. Beharrezkoa da xurgatze lokalizatu bidezko aireztapen instalazioan egin beharreko zuzenketak lehenbailehen egitea eta pabiloian dagoen diluzio bidezko aireztapena handitzea, baita Ikuskaritzak agindutako beste neurri batzuk betetzea ere.\n2010eko apirilaren 19ko udal txosten teknikoan adierazi zen TALLERES FLUJOMA S.L. eskatzaileak ez zuela aurkeztu teknikari eskudunak onetsitako azken ziurtagiria, Eusko Jaurlaritzako Ingurumen Sailak agindutako neurri zuzentzaile guztiak betetzen dituela zehazten duena, ezta hondakin likidoak kudeatzeko kontratatutako enpresen egiaztagiriak ere, eta galdaragintza jarduerarako egokitutako pabiloia gaitzeko obren aurrekontua ere aurkeztu behar da, dagokion udal ordainketa egiteko.\nHoriek horrela, eta dokumentaziorik ez dela aurkeztu kontuan hartuta, eskatutako lizentzia ematearen aurkako txostena egin da”.\nHorrenbestez, Hirigintzako eta Ingurumeneko zinegotzi ordezkariak proposaturik, Tokiko Gobernu Batzarrak ondorengo erabakia hartu du:\nBAT: Flujoma S.L.enpresari Irurtzun kaleko 79. pabiloian galdaragintza jarduerari ekiteko irekiera lizentzia ukatzea, erabaki honen azalpenean adierazitako arrazoiengatik.\nTokiko Gobernu Batzarrak, 2011ko urtarrilaren 18an eginiko bileran, Interal S.A.ri Irurtzun kaleko 82. eta 84. pabiloietan produktu dietetikoak eta elikagaiak fabrikatzeko jarduerari ekiteko irekiera lizentzia ukatzea erabaki zuen, jakinarazi zitzaizkion arrazoiengatik.\nInteral S.A.k, 2011ko abuztuaren 23an, jarduera proiektuaren eranskina aurkeztu zuen, eta Irurtzun kaleko 82. eta 84. pabiloietan produktu dietetikoak eta elikagaiak fabrikatzeko jarduerari ekiteko irekiera lizentzia eskatu zuen berriro.\nUdal teknikariaren txostena aztertu ondoren, Hirigintzako eta Ingurumeneko zinegotzi ordezkariak proposaturik, Tokiko Gobernu Batzarrak ondorengo erabakia hartu du:\nBAT: Interal S.A.enpresari Irurtzun kaleko 82. eta 84. pabiloietan produktu dietetikoak eta elikagaiak fabrikatzeko jarduerari ekiteko irekiera lizentzia ukatzea, ondorengo dokumentazioa aurkeztu behar duelako\n1.- Eusko Jaurlaritzako Industria Sailak pabiloian eginiko suteen aurkako instalazioaren aldeko txostena egin du.\n2.- Suteen aurkako instalazioaren mantentze lanak egiteko kontratua.\n3.- Añarbeko Ur Mankomunitateak ur zikinak udal kolektorera lotu ahal izatearen aldeko txostena egin du.\n2011ko irailaren seiko Tokiko Gobernu Batzarrak Aiton Borda Elkarteari dirulaguntza ematea onartu zuenez, Alkatetzak proposaturik, Tokiko Gobernu Batzarrak ondorengo erabakia hartu du:\nBAT: Dirulaguntza bi zatitan ematea, lehena %60 eskaera onartu ondoren eta berariazko Hitzarmena sinatu ondoren, eta bigarren zatia, %40, zuriketa egin ondoren.\nBI: Diru laguntzaren baldintzak jasotzen dituen hitzarmena ere onartu da.\nErrekurtsoa aurkeztekotan Alkatetzara jo behar da.\nElixabet Odriozola Urdanpilletak, 2011ko irailaren 27an aurkeztutako idatzian, egun duen lan murrizketa, 2011ko irailaren 9an hasi eta 2012ko otsailaren 8ra bitarte luzatzea eskatu du.\nLan murrizketa, bere semearen zaintzarako eskatu du, eta jornadaren %60koa izango litzateke. Dena den, astean zehar lana egin beharreko orduak batu eta bi egunetan jornada osoz lana egitea eskatzen du, astelehen eta astearteetan.\nEskaria azterturik eta ikusirik Pertsonal Teknikariak egindako txostena, Alkatetza honek proposaturik, Tokiko Gobernu Batzarrak ondorengo erabakia hartu du:\nBAT: Ontzat hartzea Elixabet Odriozola Urdanpilletak bere semearen zaintzagatik eskatutako lan murrizketaren luzapena, hurrengo zehaztasunekin:\nAstean bi egunetan lana egingo du, astelehen eta astearteetan, ohikoa den egun osoko jornada eginez (egunean 7 ordu).\nUdaltzaingoan emango ditu bere zerbitzuak, egun duen lana eta soldata mailarekin.\nLan-murrizketa, %60koa izango da, 2011ko irailaren 8an hasi eta 2012ko otsailaren 8a bitarte iraungo du.\nBI: Lan murrizketa irauten duen bitartean, Informazio Bulegoan Elixabet Odriozolaren ordezkapena bete egingo da.\nHIRU: Erabaki honen berri ematea interesatuei.\nOskar Estanga Arzallus, Tomas Garbizu Udal Musika Eskolako irakasleak, 2011/2012 kurtsorako bere musika irakasle lana %45,50tik %28,17ra murriztea eskatu du seme-alaben zaintzagatik.\nEskaria azterturik, ikusirik Pertsonal Teknikariak egindako txostena, eta eskariaren berri Musika Eskolako Zuzendariari emanik, Alkatetza honek proposaturik, Tokiko Gobernu Batzarrak ondorengo erabakia hartu du:\nBAT: Ontzat hartzea Oskar Estanga Arzallusek seme-alaben zaintzagatik 2011/2012 kurtsorako eskatutako lanaldi murrizketa.\nLanaldi murrizketaren ondorioz, 2011/2012 kurtsoan, %28,17ko lan dedikazioa izango du.\nLanaldi murrizketa 2011ko irailaren 1ean sartuko da indarrean eta 2012ko abuztuaren 31a bitarte iraungo du.\nArkitekto plaza betetzeko hautaketa prozesua amaitu ondoren, Tokiko Gobernu Batzordeak 2010eko urriaren 5ean egindako bilkuran, Adur Ezenarro Agirre aipatu plaza betetzeko praktiketako funtzionarioa izendatu zuen, eta baita, praktikaldia ebaluatuko zuen Ebaluazio Batzordeko kideak.\nPraktikaldia amaitu ondoren, Ebaluazio Batzordeak, Adur Ezenarro Agirreren praktikaldia gainditutzat eman du, eta ondorioz, karrerako funtzionarioa izendatzea proposatu du.\nHoriek horrela, Alkatetza honek proposaturik, Tokiko Gobernu Batzarrak ondorengo erabakia hartu du:\nBAT: Adur Ezenarro Agirre karrerako funtzionario izendatzea arkitekto plaza betetzeko. Plazaren ezaugarriak: Administrazio Berezia, Azpieskala Teknikokoa, Goi Mailako Klasea.\nIzendapena 2011ko urriaren 1an sartuko da indarrean.\nHIRU: Adur Ezenarro Agirrek 10 egun izango ditu kargua hartzeko, izendapena Gipuzkoako Aldizkari Ofizialean argitaratu eta biharamunetik kontatzen hasita.\na) Auzitara jo aurretik, interesatuak, hala nahi izanez gero, erabakia berraztertzeko errekurtsoa aurkez dezake 30/1992 Legearen arabera.\nTokiko Gobernu Batzarrak, 2010eko azaroaren 2an buruturiko batzarrean, Udaleko Langileen Komiteak, Musika Eskolaren inguruan, Gobernu Taldearekin adostutako hitzarmena berrestu zuen.\nLan Hitzarmen horren baitan, eta 2010/2011 ikasturterako izan ziren matrikulazioak kontuan hartuta, 2011ko martxoaren 23an egindako Osoko Udalbatzak, 2011rako Lan Postuen Zerrenda onartu zuen. Bertan, Musika Eskolako instrumentu bakoitzari bermatutako lanaldiak eta 2010/2011 ikasturterako lanaldi errealen ehunekoak jasotzen ziren.\nOnartutako eta sinatutako lan hitzarmenaren 9. klausulak, udal gobernu berriek aipatu lan hitzarmena aldatzeko ahalmenak jasotzen ditu.\nAipatu klausula aplikatuz eta akordioan adierazitako arrazoiengatik, Udaleko Osoko Udalbatzak 2011ko irailaren 29an egindako bileran aipatu Lan Hitzarmena indargabetzea erabaki zuen eta hasierako onarpena ematea Lan Postuen Zerrenda aldatzeko, bertan musika irakasleen lan-jardunen ehuneko berriak jasotzeko.\nLan Hitzarmena Tokiko Gobernu Batzordean onartu zenez alkateak proposaturik Osoko Udalbatzak erabakitakoa berrestea erabaki da, eta, ondorioz, Musika Eskolako langileen inguruan 2010eko azaroaren 2an onartutako hitzarmena bertan behera uztea.\nAzken Gobernu Batzarra egin zen ezkero, irailaren 20az geroztik, hartutako erabakien berri eman du alkateak.\nAlkate-lehendakariak, aztertzeko ziren gai guztiak aztertu ondoren, 9:15 orduetan eman dio buru bilkurari. Idazkari naizen aldetik, akta 930.516tik 930.522ra zenbakiak dituzten orri ofizialetan jaso eta sendespena ematen diot, nik eta bilkuran izandiren zinegotziek izenpetu dugun akta honi.\nAr, 2011-10-04 12:00


Animen gaua - - Aiaraldea.eus\nAnuntxi Arana 2020-10-28 07:00\nArgazkia: Euskaltzaleen Topagunea\nBeren haur denboran kalabaza-maskarak egiten zituztela gogoratzen dira xaharrak eta, haien hitzei jarraituz, Gaba beltza berreskuratu zuten Mutrikun, 1898an.\nHilen eta bizien munduak komunikatuak diren sinestea oso zabaldua da: biziak haraindira joan daitezke eta, batez ere, hilak etengabe etortzen dira honaindira. Zendu berriak noiz nahi itzultzen ahal dira, beharrezkoa duten laguntza eskatzera… edo mendekatzera. Baina horrez gain, denak etor daitezke egun berezi batzuetan, komunzki urte hasiera izandako datetan, eta batik bat Eguberriz, Inauteriz eta Domu santuz. Ongi etorri eta eskaintza zerbait egiten zaie orduan, haiek ere eske ibiltzen direnez gero. Testu inguru horretan kokatzen dira Arimen gauaz ateratzen diren haurrak, “saria” jaso ezean “ziriaz” mehatxatuz. Eskatzeko eskubidea dute hilen ordezkariak direlako, maskarak adierazten duen legez.\nBaztanen puska-biltzen ateratzen ziren haurrak, kalabazarik gabe. Aiara aldean, irudiz, ez zuten deus eskatzen, helburua dibertitzea eta beldur ematea zen; kalabaza hustuak buruhezurra irudikatzen baitu, aitak esan zuenez nola egin irakatsi zigunean. Garazin, Basajauna deitzen zioten mamuari: udazkeneko arratsetan bideko pareta baten gainean ezartzen zuten eta atzean ezkutatu, ibiltarien erreakzioez gozatzeko.\nOrobat eskerik gabe, arbi argituak erabiltzen dituzte eskolako haurrek San Martin bezperan Dunkerque-en (Frantziako Flandria); eta haien antzera suitzarrek Weinfelden hirian, Eguberri aitzineko astean.\nEta, Halloween-en bezala, eskeari lotua da kuia Leitzan, Olentzerori buru gisa jartzen diotenean.


Gogoetak Archives - Leihotik ihesi\n2022-04-21 - 9 erantzun\n2021-09-17 - Utzi erantzuna\nBizitzak aurrera egin ahala, uste dut gauza geroz eta gutxiago ulertzen ditudala. Adibidez, astelehenean eztabaida handi samarra piztu zen lizentziamendu eredu baten inguruan. Hitz egin dezagun horretaz.\nGertatutakoa laburbiltzen saiatuko naiz, eta esan gabe doa ezin didala inork eskatu, kazetaritzak ustez berezko beharko lukeen inpartzialtasuna. Ni ez naizelako kazetaria. Beraz, barkamena eskatzen dut aldez aurretik:\nArgiak Aiurri.eus-eko artikulu bat kopiatu eta bere webgunean jarri zuen, Aiurriren lizentziak horretarako ematen dion aukera baliatuz. Lizentzia Creative Commons BY-SA (aurrerantzean CC BY-SA) da. Lizentzia horrek dio, oro har (sakondu nahi duenak hemen egin dezake), edozein pertsona dela libre lizentzia hori duen lan bat partekatzeko eta egokitzeko edozein helbururekin, baita helburu komertzialarekin ere. Hau da, kopia bat egitea eta berau partekatzea zilegi dela. Baina askatasun horiez gain, betebehar batzuk ezartzen ditu, noski, kopiak edo eratorriak jatorrizko lana aitortu behar duela eta lizentzia berarekin partekatu behar dela. Honaino, dena ondo. Hurrengo egun baten, Twitterren -hau da, publikoki-, eztabaida sare sozial iragankor baten gehiago ez elikatzeagatik aipatuko ez dudan txio batek (bere iritzia eman nahi duenak eskura dauka bide hau eta beste hau, txioak baino askoz eraginkorragoak eztabaidarako), Argiak egin zuena legezkoa zela jakinda eta onartuta ere, etikarik ez izatea salatu zuen.\nBada, nik, copyleftean eta kultura librean interesatuta nagoenak, Argiak beste komunikabide batzuetako edukiak hartzen dituela jakin badakit. Are gehiago, hori egitea desiragarri deritzot. Argi gera dadila: lizentziak ezartzen dituen legezko baldintza guztiak betetzen badira (gogoratu: aitortza eta kopiak lizentzia bera izatea). Argiak beti betetzen ditu. Hala ere, artikulua ikustera joan nintzen. Argi zegoen jatorrizkoa modu egokian aipatzen zela, eta Argiaren lizentziak -Aiurriren berdina-, baldintza egokia betetzen zuela zilegizko kopia bat egiteko. Honaino, dena ondo. Erabat onargarria zen Aiurrik aukeratu zuen lizentziapean Argiak egindako kopia.\nBada, non da arazoa? Egia esan -artikulu hasieran aitortu dut-, ez daukat argi. Ez dut arrazoiketa guztiz ulertzen. Nire enpatia falta izan da, akaso. Are zailagoa egiten zait ulertzea, txioan onartzen bada maila legalean dena ondo zegoela. Baina errepikatzen hasia naiz.\nEgin dezagun aurrera. Gehien interesatzen zaidana, ez delako albistea bere horretan, baizik eta sortutako eztabaida: askok elkarrizketa eremu positiboetara eraman nahi izan zuten, eta hori zoragarria iruditzen zait -are gehiago Twitterren-. Baina nire ustez, egindako proposamenak ez dira gauzagarriak. Akordio bat egitea proposatzen zuten, non komunikabideek onartu dezaketen ezin dela beste batzuen lan bat kopiatu ordu batzuk igaro arte (adibidez, 24 edo 48 ordu, baina denbora tartearen zenbatekoa ez da garrantzitsua). Eta horrek lizentzian aldaketa ekarriko lukeenez, ez nago proposamenaren alde. Zergatik? Oso erraza: Creative Commons erabiltzea, edozein dela lizentzia, mundu mailan aztertuta dauden lege-baldintzak eskaintzen dituelako, eta “gu desberdinak garelako” aldatu ezin ditugun lan-moduak. Hau da, ez nago ados, proposamena onartuko balitz, Creative Commnos lizentzia guztiak zentzua galduko luketelako. Eta orduan, zertarako beharko genituzke? Gure asmoa informazioaren eta kulturaren zirkulazio askea bermatzea bada, eta nire asmoa hori bada behintzat, ezin ditugu copyleft lizentziak aldatu. Ezta ondo hausnartu eta aztertu gabeko termino berriak asmatu ere. Copyleft izateari uzteaz gain, euskarri legal gabe geratuko ginatekeelako!\nNire ustez -eta hemen bai egiten dut bat zenbaiten ikuspuntuarekin-, arazoa pedagogikoa da. Hasiko naiz esaten, lan egiteko modu zaharrekin amaitu behar dugula. XVIII. mendetik aurrera martxan dagoen copyright-a garaitu behar dela. Garaitu. Hasteko, formatuak eta teknologiak ez direlako XVIII. mendan ziren berdinak, baina, batez ere, behar sozialak ere ez direlako berdinak. Eta nola egiten zaio aurre horri? Copyleft-a sustatzen duen edozein lizentzia erabiliz, horien artean Creative Commons-etako batzuk (libreak diren Creative Commons lizentziak 3 dira: CC BY-SA, CC BY eta CC0. Hauetatik bakarra da copyleft, CC BY-SA). Nire ustez, arazoa komunikabide baten lizentzia inertziaz ezarri izana da eta ez ohartu izana elkarrizketatuak ez zuela albiste horren hedapenik nahi Aiurritik kanpo, baina ezarritako lizentziak bermatzen zuela hedapena.\nLizentzia bat hausnartu egin behar da, ez inertziaz dagoena jarri.\nGarrantzitsua da nire iritziz etorkizunerako hiru gauza azpimarratzea, amaitzen joateko. Lehenengoa: lizentzia bat onartzen eta ezartzen denean bere eskubide eta betebehar guztiak onartzen eta ezartzen direla. Bigarrena: edozein arrazoirengatik sortutako edukia zabaltzea nahi ez bada, agian beste lizentzia bat aukeratu beharko litzatekeela lan horretarako (kasu honetan artikulu horretarako). Eta hau, lana argitaratzen duenak egin beharko lukeela (kasu honetan Aiurrik). Eta hirugarrena da guztien artean nabarmenena: mundu mailan denek onartzen badugu semaforoa berde dagoenean, bidea gurutzatu dezakegula, ezin da inor etorri esatera bere kalean ezin dela berdez gurutzatu. Ezta argi eta garbi berdea den argia laranja dela onartzera inor behartu. Kasu horretan behar dena ez delako semaforo bat. STOP bat baizik.\nZer nahi duzue nik esatea. Ez naiz kazetaria eta ez naiz jurista, baina erabat sinetsita nago euskarak eta euskarazko kulturak oro har behar-beharrezkoa dutela copyleft-a. Hala ere, dirudienez, egindakotzat jotzen genituen gauza asko berrikusi eta berriz hausnartu beharko ditugula dirudi.\nOngi etorriak blogeko ikasturte berrira.\n| copyleft euskara internet iritzia sare sozialak


Mundutarrak — Gaztezulo\nMundutarrak https://www.gaztezulo.eus/albisteak/mundutarrak https://www.gaztezulo.eus/albisteak/mundutarrak/@@download/image/vaga_brothers_1365064198.jpg\nEsploratu, konektatu, inspiratu. Horixe Vagabrothers hauen leloa. Mundua esploratu nahi dute, jendearekin maila gizatiarrean konektatu eta jasotakoarekin gainerakoak inspiratu. Alex eta Marko Ayling kaliforniarrekin izan gara. Kuxkuxero profesionalak.\nHaurrak zirela, munduko mapa hartu eta herrialdeak, haien arteko mugak eta hiriburuak buruz ikasten zituzten Markok eta Alexek. Baina mapa haiek ez zieten Euskal Herriari buruz ezertxo ere kontatu, ezta munduko beste kultura eta nazio askori buruz ere. Haien aitona Britainia Handian jaio zen, eta handik Zeelanda Berrira lekualdatu; bertan familia sortu zuen, eta semeetako batek, gure protagonisten aitak, Kaliforniara joatea erabaki zuen. Horregatik, etorkinen semeak direla diote anaiek, ama azafata dutela, eta bizitza osoa batetik bestera pasatu dutela. Baina gustatzen zaie, mundua ezagutu dute eta ezagutzen jarraitu nahi dute, turismotik haratago eta galderaz beteriko motxila bizkarrean hartuta, kultura ezberdinen atzean ezkutatzen den hori bilatzeko asmoz. Eta horretarako Vagabrothers proiektua abiatu dute.\nEspainiako Gobernuak irakasle atzerritarrentzat ematen dituen beka banari esker, bata Pontevedrara (Galiza) eta bestea Castilla Leongo herritxo batera joan ziren ingeles eskolak ematera orain hiru urte. Hurrengo urtean Donostiara aldatzeko eskatu zuten, eta geroztik hamaika bideo egin dituzte Euskal Herriko ohiturei, bizimoduari eta kulturari buruz, ondoren Sarearen bidez zabaldu dituztenak. Ingelesez aritzen diren arren, bideoei azpitituluak jartzeko aukera edonori luzatu diote opensource baliabideari esker, eta dagoeneko, euskarazko, gaztelerazko, frantsesezko eta portugesezko azpitituluak dituzte, besteren artean. "Badakigu kalte egin diezagukeela, edonork edozer idatzi dezakeelako, baina fedea dugu jendearengan".\nBisitatzen dituzten lekuetako argazki orokorrak ateratzea gustatzen zaie, bertako kultura eta une bakoitzean gertatzen dena ulertzeko ezinbestekoa baita historia, ekonomia, politika… ezagutzea, alderdi txiki guztiak kontuan hartzea. "Baina kultura bat definitzeak arazoak dakartza, eta oreka bilatzea da garrantzitsuena". Epe laburrean, Marko Kaliforniara itzuliko da orain arteko lanak erakutsiz proiektua ekoizpen etxeei saltzera. Helburua lortutakoan, ametsa egi bihurtu eta munduan zehar bidaiatzeari ekingo liokete. Zorte on!\n"Euskara oso erakargarria da"\nTopikoetan oinarritutako galdeketa egin diegu Ayling anaiei, euskaldunez duten iritziaren bila.\nEtorri aurretik, zer zenekiten euskaldunoi buruz?\nAlex: Hotzak zinetela esan ziguten baina baita, lagun euskaldun bat eginez gero, betiko lagun bat izango duzula ere.\nEta hona etorritakoan, zerk harritu zintuzten gehien?\nAlex: Euskal txapelak! Ikaragarri gustatzen zaizkit, eta gizon helduak bezalaxe, ni ere txapela janzten hasi nintzen, baina gaztea naizelako adarra jotzen zidaten lagunek… eta gorde egin behar izan dut. Bestela, egunero jantziko nuke! Eta bestetik, kalean jendeak haxixa zein era arruntean erretzen duen ikusteak ere harritu ninduen.\nMarko: Nik sagardoarekin flipatu nuen. Iritsi eta berehala Zumaiara joan ginen, eta kalean kupelak ikustea, jendea edaten eta jaten… zoragarria izan zen!\nAlex: Bai, geroztik sagardo botilarekin ibiltzen zen alde zaharrean, edaria nola bota praktikatzen, nahiz eta botila erdia lurrean husten zuen!\nEta horren zaila al da neska euskaldunekin ligatzea?\nBiak: Ez! –erantzun borobila–.\nBeharbada zuek atzerritarrak zaretelako?\nAlex: Ez, horrek ez du zerikusirik. Kuadrilak dira kalte egiten dutenak.\nMarko: Bai, izan ere, dinamika moduko batean sartzen zarete, beti leku berera zoazte, jende berberarekin… eta horrek ez du laguntzen. Askoz hobea da, noizbehinka, bakarrik ateratzea eta jende berria ezagutzea. Gainera, euskal neskekin ligatzea zaila dela diotenak euskal mutilak dira… beraz, beraiena da arazoa! Ez dute errua kanpoan bilatu behar.\nAlex: Ispiluaren aurrean jarri eta beren buruari esan behar diote: "Gaur bai, ligatu egingo dut!". Jarrera optimista da garrantzitsuena –barre egiten dute–.\nParrandazaleak omen gara…\nMarko: Denoi gustatzen zaigu parranda, baina kontua da hemen kalean egiten direla. Eta ez parrandak bakarrik, festak ere ikaragarriak dira.\nAlex: Familia osoa elkartzen da kalean, haurrak, helduak, aiton-amonak… eta baita gazte kuadrilak ere! Euskal Herritik kanpo ez da hori gertatzen.\nMarko: Hirien egiturak ere asko laguntzen du, atez ate tabernaz taberna joateko aukera baitago. Eta ate batetik hurrengorako bidean ere edaten jarrai dezakezu!\nEta euskara erakargarria al da?\nMarko: Argi dago baietz! Hizkuntza bat baino gehiago jakiteak erakargarri egiten du edonor. Historikoki ez da hala izan, eta hainbat hizkuntza debekatu zituzten, euskara kasu; tristea da, horietako asko desagertzeko zorian baitaude.\nAlex: Eta bertsolariek egiten dutena… sinestezina da, sinestezina! Mundu osoan ez dago parekorik, rap batailak dira antzekoenak agian… baina ez du zerikusirik! Beraz, zalantzarik gabe, euskarak puntu asko ematen ditu.


Bexen Medicalek maskarak ekoizteko produkzio planta inauguratu du Etxebarrin | Mondraberri Arrasateko Ataria\nHasiera Albisteak Bexen Medicalek maskarak ekoizteko produkzio planta inauguratu du Etxebarrin\nBexen Medicalek maskarak ekoizteko produkzio planta inauguratu du Etxebarrin\nOrain hiru linea daude lanean baina epe laburrean, beste hiru jarriko dira martxan eta horrela, produkzio ahalmena 20 milioi maskaretaraino handituko da hilean.\nTestua, argazkia eta bideoa: TuLankide.\nGaur, ekainak 4, inauguratu du Bexen Medicalek maskarak egiteko martxan jarri duen planta berria, Etxebarrin (Bizkaia).\nBertan, anfitrioi lanetan aritu dira Carlos Arsuaga, Bexen Medicaleko gerentea; Iñigo Ucin MCCko lehendakaria; eta Juan Ángel García Ekipamendu Dibisioko lehendakariordea. Halaber, instalazioak bisitatu ondoren, Arantxa Tapia Eusko Jaurlaritzako Ekonomiaren Garapen eta Azpiegitura sailburuak eta Denis Itxaso Euskadiko Gobernuko ordezkariak ere hartu dute hitza.\nLankidetza publiko-pribatuko proiektu bat da, Industria Ministerioak martxoaren erdialdera egindako eskaera bati erantzuten diona, konfinamenduaren hasieran, eta nazio mailako irtenbide bat ahalik eta lasterren bilatu nahi zuena, material mota hori erostean beste herrialde batzuekiko mendekotasuna saihesteko. Hasierako eskaera horrek, era berean, MONDRAGON taldean interkooperazio-mekanismoak aktibatu zituen, makaren hornikuntza nazionalari irtenbide bat emango zion industria-proiektu bat abian jartzea denbora guztiz errekorrean proposatzeko.\nHiru linea automatizatuek milioi bat eurotik gorako inbertsioa ekarri dute, eta hilean 10 milioi maskara kirurgiko ekoitziko dituzte. Hurrengo sei hilabeteetan 60 milioi unitate fabrikatzera iristea da asmoa, merkatu nazionala kanpoko hornitzaileekiko mendekotasunik gabe hornitzeko, inportazioaren hornidura eta barne-kostu finkoa bermatuz.\nOperazioan MONDRAGON taldeko hainbat kooperatibek hartu dute parte. Batetik, Bexen Medical, proiektua gidatu duena, eta maskarak fabrikatzeko eta ondoren merkaturatzeko behar diren makinekin eta lehengaiekin lotutako erosketa guztiak kudeatzeaz arduratuko dena. Bestalde, Mondragon Assembly, fabrikazio-lerro automatizatuak fabrikatzeaz arduratu den kooperatiba. Ekipoak Txinan diseinatu eta mihiztatu dira (Txinako filiala makina-mota horretan espezializatuta dago, eta bere hornitzaile-sarea %100ean zegoen martxan; Espainian ez zen horrelakorik gertatzen, Europako arau zorrotzenak eta CE markaren legeria betetzeaz gain), eta Madrilera iritsi ziren joan den apirileko hirugarren astean.\nLankidetza horretan hirugarren kide bat Cikautxo izan da. Bizkaiko kooperatiba horrek Etxebarriko instalazioak erabiltzeko aukera eman du -500 metro karratuko gela zuriarekin hornitua-, eta 26 pertsonari emango die lana proiektuaren fase honetan, urte honen amaieran Bexen Medical-eko instalazioetara eraman arte.\n3 linea gehiago\nDagoeneko martxan dauden hiru linea horiei beste hiru gehituko zaizkie, milioi bat eurotik gorako inbertsio berriarekin. Lerroak instalaziora iritsi dira, eta orain prestatzen ari dira, eta laster jarriko dira martxan. Hala, MONDRAGON taldea estatu mailako maskara-hornitzaile nagusia izango da, eta hilean 20 milioi unitatetik gorako ekoizpen-ahalmena izango du. Proiektu honi lotutako lanpostuak 55 lanpostu baino gehiago sortuko dira.\nBexen Medicali buruz\nOiarso, Bexen Medicalen markarekin, egoitza nagusia Hernanin duen kooperatiba da, eta 40 urtetik gorako esperientzia sendoa du osasun-sektorean. Enpresaren jarduera bi negozio-multzo handitan oinarritzen da: Bexen Medicalen. Bertan, erabilera bakarreko ospitaleko produktu medikoa merkaturatzen da. Bi ekoizpen-instalazio ditu Hernanin eta Alegin, eta, urte-amaieran Hernaniko instalazioak handitzean, 1.200 metro koadro areto zuri baino gehiago izango ditu.\nEgun, ospitale publikoen %98tan dago, eta estatuan nutrizio parenteralaren merkatuan liderrak dira.\nBestalde, Bexen Bioservices negozio aitzindaria da, estatuan erreferentziazkoa, eta lagin biologikoak kudeatzeko irtenbide integrala eskaintzen du. Gaur egun, Hernaniko Biorrepositorio propioa du, eta beste bitan parte hartzen du Santiagon eta Madrilen. Aurtengo fakturazioa 25 milioi eurotik gorakoa izango da, 120 langile baino gehiagorekin.\nArgazki gehiago: https://www.flickr.com/photos/tulankide/albums


Vieussan - Wikipedia, entziklopedia askea.\nLuc GUIRAUD (2014-2020)\n43° 32′ 28″ N, 2° 58′ 37″ E / 43.541111111111°N,2.9769444444444°E / 43.541111111111; 2.9769444444444Koordenatuak: 43° 32′ 28″ N, 2° 58′ 37″ E / 43.541111111111°N,2.9769444444444°E / 43.541111111111; 2.9769444444444\nLes Aires, Mons, Olargues, Roquebrun eta Saint-Nazaire-de-Ladarez\nVieussan (frantsesez eta ofizialki: Vieussan) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 263 biztanle zituen.\n2007an Vieussan udalerrian erroldatutako biztanleak 263 ziren. Familiak 143 ziren, horien artean 55 pertsona bakarrekoak ziren (35 bakarrik bizi ziren gizonak eta 20 bakarrik bizi ziren emakumeak), 59 seme-alabarik gabeko familiak ziren, 20 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.\n2007an 284 etxebizitza zeuden, 141 familiaren etxebizitza nagusia ziren, 109 bigarren erresidentzia ziren eta 35 hutsik zeuden. 270 etxeak ziren eta 10 apartamentuak ziren. 141 etxebizitza nagusietatik 104 bere jabearen bizilekua ziren, 23 alokairuan okupaturik zeuden eta 14 doan lagata zeuden; 8 etxek gela bat zuten, 16 etxek bi zituzten, 26 etxek hiru zituzten, 32 etxek lau zituzten eta 59 etxek bost zituzten. 79 etxek euren parking plaza propioa zuten azpian. 74 etxetan ibilgailu bat zegoen eta 52 etxetan bat baino gehiago zituzten.\nVieussan udalerriko biztanleria-piramidea 2009an .\n2007an lan egiteko adina zuten pertsonak 181 ziren, horien artean 120 aktiboak ziren eta 61 inaktiboak ziren. 120 pertsona aktiboetatik 95 lanean zeuden (50 gizon eta 45 emakume) eta 26 langabezian zeuden (17 gizon eta 9 emakume). 61 pertsona inaktiboetatik 34 erretiraturik zeuden, 5 ikasten zeuden eta 22 "bestelako inaktibo" gisa sailkaturik zeuden.\n2009an Vieussan udalerrian 120 unitate fiskal zeuden, 238 pertsonek osaturik. Pertsona bakoitzeko diru-sarrera fiskalaren mediana urteko 11.303 euro zen.\n2007an zeuden 9 komertzioetatik, 1 erauzte enpresa zen, 4 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 higiezinen enpresa zen eta 1 administrazio publikoko enpresa zen.\n2000. urtean Vieussan udalerrian 33 nekazaritza-ustiategi zeuden, 204 hektarea erabiltzen.\nSaint-Martin-de-l'Arçon (3,7 km)\nSaint-Julien (4,0 km)\nColombières-sur-Orb (5,3 km)\nOlargues (5,3 km)\nBerlou (5,9 km)\nBNF: 15256934g (data)\nOrriaren azken aldaketa: 28 abendua 2019, 16:43.


1. Admiragarria dela Jangoikoaren probidenzia labratzean bere Sankuen bizitzaren tela txuris eta beltzes, ones eta gaitzes, naiz guk ezin entenda, ageri da S. Eustakioren ta bereen bizitzan. Omen ze ura Kaballero ta Kapitan izana Judioen kontrako gerran, Bespasiano ta Tito Enperadoreen denboran, noiz ere izan zuen lagun Trajano, ellegatu zena gero izatera Enperadore. Omen ze ura ezkondua, eta naiz soldado ta Jentil, gizon prestua, modestoa, benignoa, ta ongi egin naia. Dibertitzen ze eizian: eta bein bakarrik segitus orkatz edo oreiñ bat andia arrapatu naiez, bera gelditu ze arrapaturik Jesu Kristoren: zeren ezi baraturik oreña derepente, ikusi zue arren adarren ertean guruzifikatua anitz argi errañu barratzen zuela, ta aditu zue erraten ziola, Zergatik persegitzen nauzu ni? Ni naiz Jesu-Kristo, il nitzana zure amorez, eta nai zaitutena salbatu. Arritu ze ura, ta urtiki ze lurrean, ta akorritu zelaik galdegin zio Sauloren gisara, Jauna, zer nai du in dezaten nik? Jaunak, zoaz Ziudadera zeure andre ta humeeki, bataia zaizten Kristioen Sazerdoteak: gero atoz onara, eta erranen dizut nautena in dezazun. Bataiatu zire guziak; bera deitu ze Eustakio: andrea Teopiste: bi semeak Agapio ta Teopiste. Gero leku gartara joan ta orazioan zegolaik Eustakio, agerturik berriro Jesu Kristok abisatu zue pasatu bear zuela asko trabaju: Deabruak tentatu ta progatuko zuela nola Job Sandua; baña manten zezala arimo ona, bere Majestadeak lagunduko ziola ta eginen zuela glorioso lurrean ta Zeruan.\n2. Desagerturik bisione gura, itzuli ze Eustakio etxera: Kontatu zio andreari agitu zekiona, prebeni zeien trabajuetarako. Andik guti pestes il zekizkio nirabe guziak, baitare hazienda zituenak; ta aurkitu ze pobre, guzienganik desanparaturik ta despreziaturik. An ezin bizis, nai izan zue aldatu Ejiptorat; eta arturik bere bizikidea ta bi semeak, enbarkatu ze itsasonzi batean. Onziaren Jabeak amorosturik andreas, baize agitz ederra, azkeneko edeki zio erremediorik gabe: naiz libratu zuen Jangoikoak gero. Zeren ezi nai zuelaik bortxatu gizon brutoak, Jangoikoak edeki zio bizia, ta libre guardatu zue Sanda. Atra ze onzitik Eustakio triste bi seme gaieki: eta ellegaturik ugalde batera, zein etzuketen pasa mutikoek, berak nola baize arimo ta indar anditakoa, utzirik bata basterrean, berzea soñean arturik pasatu zue berze aldera; an utzirik au, itzultzen ze Aita bigarren semearen artzera: baña ellegatu baño len, beira zegolaik, arrapatu leon batek, eta eraman zue. Penas beterik biotza, ta ezin zukelaik erremedia, goraturik Jangoikoai ta konformatus, bazoeie lenbiziko atra zuenagana: bitarteo ikusi zue otso bat ellegatu zela, ta arturik agoan zeramala; ezin erremedia Aita gaizoak. Nor ezta admiratzen Jangoikoaren juizioes, ta on bere maite eskojitueki? Orra len Jaun andi abrats honratua zena, ia uts bakar desanparatua! Goseak ez iltzekos, jarri ze Nekazari zerbitzuan Badilo deitu baten etxean: egon ze an trabajatzen amaborz urtez humil humila, niork etzekiela nor zen, etxideten noiz Jangoiko onak beiratuko zion, ta konsolatukozuen: zeñek berantzen duela iduri badu ere, beñere eztu desanparatzen bere eskojitua, beti dagokio beira.\n3. Agitu ze Trajano Enperadoreak izatea gerra bat peligroskoa, eta nola ezauna baizue Eustakio experienziaz, nai zue egin Jenerale buru: baña xakinik bere desgrazietatik ausentatu zela, billarazi zue alde guzietaik. Mandatariek azkeneko aurkitu zute, ta ezaundurik gero ere eman ziote Enperadorearen ordena: eta kendurik tresena zar zatar gaiek, paratu zizkiote gala ta insignia zemazkitenak Jeneralaren. Presentaturik nonbratu zue guzien Kargudun buru Enperadoreak kontent konfiaturik atrako zela ongi. Ala agitu ze. Garaiturik, urraturik, deseginik etsai guziak, itzultzen ze biktorioso triunfante. Baraturik erri batean bidean errepausatzeko tropa, agitu ze, soldadoen ertean usatzen den bekala, kontatzea nork bere kontuak eta goraberak. Batek erran zue, nik nue Aita Kapitan famatua abratsa, eta Ama agitz galanta, anaia bat ere bai gasteagokoa ni baño. Etxetik atra gina guziok, eta enbarkatu gina itsasonzi batean, nondik Aitareki atra gina negarrez; eta gerostik onat sekulan eztut ikusi Ama. Ugalde bat pasatzeko artu zue Aitak soñean ene anaia, ta pasatu zue, utzirik an basterrean; bitarteo leon batek arrapatu ta erman nindue, eta Jangoikoai eskerrak, etzi da gaizkirik egin, eta Artzai batzuek libratu nindute arren atzaparretaik, ta azi naute mutilzuturaño: baña pena asko dut, ezpaitakit deus Aitas, Amas, ta anaias. Zego au ain txusto presente an, eta beterik kontentuz joan zekio besarkatzera, ni naiz zure anaia gura. Ni eraman nindue otso batek, eta libratu nindute Nekazari batzuek, eta mantenatu, in arteo soldado. Jangoiko onaren probidenzias erri gartan zego Ama ere zerbitzuan pobre gisa: eta aiturik kontatu zutena, ta ezaundurik bere bi semeak zirela, ala nola il ta biztu balitz berriro, zoraturik kontentuz arrapatu zitue biak besarka, ni naiz zuen Ama pobrea, ene biotzeko humeak: ni ere libratu nindue Jangoikoak. Ea goazen goazen, eska zogun Jeneralai lizenzia joateko geuren etxera. Joan zire Jeneralagana lizenziaren eske. Galdetus nongo ta nola ziren, klaro ezaundu zue aiek zirela bere esposa ta semeak. Kontatus nola libratu ziren peligroetaik, gozatzen zire bedeikatzen ta laudatzen Jangoikoaren ona.\n4. Andik joan ze Eustakio bere familiareki, ta tropareki; eta sartu ze Roman triunfante. Orduko ia iltze Trajano, ta arren lekuan egin ze Adriano Enperadore, zeñek naiz egin zion anitz mertxede, baña graziak ematen zitue biktoriagatik bere Jangoiko falsuei, zeñen tenploetan etzelaik sartu nai Eustakio, ezaundu zue zela Kristio, eta etziokelaik utziarazi Kristoren fedea, kendu zio dignidadea ta insigniak, sarrarazi zue preso bere Andre ta semeeki, ta botarazi laurak leonei zatika zezkiten. Leonek barkatu ziote, ta manso ellegatus aien oñetara iten ziote agur, eta lamikatzen eskuak ta oñak. Ori ikusirik furosoago Adrianok manatu zue egiteko metalesko idi andi bat, zeñen barrendegian sarturik laurak, su emanarazi zio petik ta ingurutik, an errepispil zeizen. Martir Sanduak zeñaturik guruzeas sartu zire eskatus Jakoikoai, errezibi zezkien sakrifiziotan: eta egin zezoten ongi enkomendatzen zirenei aien orazioetan. Aditu ze boza bat Zerutik ziola, aditu zuela Jangoikoak aien orazioa, ta zeukatela seguro korona. Irur egunez egon zire bronzezko idi suareki goritu gartan ertxirik: Ondorean idikirik, aurkitu zuzte gorputzak ilik, baña argi eder oso mellarik gabe, nola bizirik baleude. Milagro goneki anitz Jentil konbertitu zire Kristoren federa: gañarakoak ta Enperadorea gelditu zire konfuso arriturik. Agitu omen ze Sandu geben martirioa Enperadore Adrianoren lenbiziko urtean, eta Kristoren eun ta emezorzi, edo ogeigarrenean. Nizeforok deitzen du S. Eustakio bigarren Job bere pazienziagatik: eta zierto den bekala fede Kristioaren progu andi bat, da ere exenplu ona pazienziaren ta konformidadearen emengo goraberaetan probidenzias &


Artium Museoak Nestor Basterretxearen lau obra instalatu ditu kanpoaledean\nArtisten Dokumentazio Zentroa\nLehen mailako proiektu artistiko, kultural eta sozial bat babestearen onurak\nHona Museoaren jarduerari eta Bildumari babesa ematen dioten erakundeak, enpresak eta bestelako entitateak\nPrograma de Amigas y Amigos de Artium\nTú también puedes participar activamente en el proyecto de difusión del arte y la cultura que desarrolla Artium\nActividades de amigas y amigos\nActividades de Amigas y Amigos de Artium\nJoan den mendearen erdi aldera eman zituen lehen pausoak Arabako Foru Aldundiak egun Artium Bilduma dena osatzen hasteko\nArtium Fundazioa eta Museoa\nFundazioak Museoaren ondarearen ezagutza bultzatzen du eta, oro har, kultura sustatzen du\nPresta ezazu Museoko bisita\nArtium Museoaren bisita aurretik antolatzeko informazio praktiko eta erraza\nZure bisitarako behar duzun informaizo guztia\nSoto-museo berezi baten aurrekariak, giltzak eta ezaugarri nagusiak\nGurekin hitz egin nahi baduzu, hona hemen gure datuak\nArtium Museoaren Bildumari buruz\nArtium Museoaren bilduma ondare-funts publiko aparta da\nArtium Bildumaren lanak\nBildumako artelanei eta artistei buruzko informazioa Artiker gunean, Zentro-Museoaren ondare-katalogoa\nMundu osoko kultura-erakundeek eskatzen dituzte Artium Bildumako artelanak\nPertsona bakoitzari esperientzia esanguratsua eskaintzen saiatzen gara, haren interesei eta beharrei egokitua\nMaila guztietarako, gai guztietarako, museoa eskolarako baliabide didaktiko osagarri gisa\nGure publikoen aniztasuna kontuan hartuz, lankidetzan diseinatzen ditugu gure proiektuak, gure taldeen beharretara egokitzeko\nPubliko guztientzako programak\nEsperientziak partekatzea, egungo artearen sekretuak agerian uztea, kultura garaikidearen ateak gizartearen sektore guztiei zabaltzea\nLiburutegi eta Dokumentazioa\nNonahi aitortzen dira Artium Liburutegiak eskaintzen dituen zerbitzuen kalitatea eta berrikuntza. Zatoz ezagutzera\nKatalogoak, monografiak eta bestelako argitalpenak arteari, arkitekturari, zinemari, diseinuari, komikiei, argazkilaritzari eta abarri buruz\nArtiumen protagonista izan diren artista eta idazleei buruzko informazio zehatz eta zabala\nLiburutegi bat baino gehiago, liburuaren eta ondare bibliografikoaren kultura sustatzeko zentro bizia\nAsteartea, 2022(e)ko Apirilaren 26a 09:24\nJaizubiako (Hondarribia) Idurmendieta baserriko lorategitik ekarritako lau eskultura dira. Hil artean (2014), etxebizitza eta lantoki izan zuen baserri hori artistak.\nArtistaren familiak Artium Museoari lagatako obra hauek 60ko hamarkadakoak dira, Basterretxek bi dimentsiotik eskulturara egin zuen jauzi horretan funtsezkoa izan zen garai batekoak.\nEuskal Herriko Arte Garaikidearen Museoak, Artium Museoak, Nestor Basterretxearen formatu handiko lau eskultura sartu ditu bere bilduman. Obrak, eskultorearen familiak lagatakoak, museoaren eraikinaren kanpoaldean kokatu dira, bi toki desberdinetan. Basterretxeak 1960-61 urteetan sortutako lau pieza dira, burdinaz eta Corten altzairuz eginak, polikromatuak, artistaren etxebizitza eta laneko estudio izandako Idurmendieta baserriaren lorategian (Jaizubia, Hondarribia) egondakoak. Obrak, zaharberritze-prozesu zehatz baten beharra izan dutenak, Nestor Basterretxearen ibilbidean funtsezkoa izan zen garai batekoak dira, pinturatik eskulturarako trantsiziokoak.\nArtium Museoaren barneko plazan (A·3 Aretoko sarrera ondoan) eta Liburutegiko sarreran (Prudentzio Maria Verastegi kalearen ondoan) kokatu dira Nestor Basterretxearen lau obra horiek: Gaua (1960), Titulurik gabe (1960-61), Titulurik gabe (Meridianoa) (1960-2001) eta Titulurik gabe (Meridianoa) (1960-2001). 1960. urtea erabakigarria izan zen Basterretxearen obraren bilakaeran, artistak planotik espaziora, hots, bi dimentsiotik hiru dimentsiora, jauzi egin zuen urtea izan zelako hura. Basterretxeak berak azaldu zuen pinturatik eta erliebetik eskulturarako jauzi horren nondik norakoa, “lerroak planoan duen zeregina ulertzeko” ahalegina-edo zela esanez: “Une batean konturatu nintzen nik kurbaren eta haren indarraren arabera egiten nuen lerro horrek planoa hausteko ahalmena zuela, idealki. Eta orduan ohartu nintzen hor bazegoela hirugarren dimentsio bat. Eta burdinazko xafla bat hartu eta fisikoki gauzatu nuen idealki gertatzen ari zela sentitzen nuena. Eta horrela sartu nintzen eskulturaren munduan”.\nGarai hartakoak dira, adibidez, Plano Estallado edo Gaua lanak eta Meridianos serie, planoaren ebaketatik eta haren mugimendu espazialetik abiatuta eginak biak, planoa bihurrituz eta leherraraziz, eta gainaldean beste elementu batzuk txertatuz. Bai Gaua bai Meridianos serieko beste bi piezak artistak disko-formekiko zuen interesaren emaitza dira. Disko-formak artistaren tipologia gogokoenetako bat dira; bai haren eskultura-lanetan, bai lan grafikoan, bai diseinu industrialetan ageri dira, eta artistarentzat irudi abstraktu ─eta aldi berean figuratibo─ nagusia dira.\nHain zuzen ere, horiek dira artistak jendaurrean erakutsi zituen lehen eskulturak, Madrilgo Neblí aretoan, Jorge Oteizarekin batera egindako erakusketa batean. Orduan Gaua aukeratu zuten Basterretxeari eskainitako katalogo monografikoaren azaleko irudirako. Erakusketa bera Bilboko Teka aretoan egon zen ikusgai gero. Basterretxeak disko-forma horiek lantzen eta garatzen jarraitu zuen hurrengo urteetan ere, 70eko hamarkadan egindako hilarri edo eguzki-lore serieetan.\nNestor Basterretxearen lau obra horiek Artium Museoaren kanpoaldean instalatu ahal izan badira, artistaren familiak komodatu bidezko lagapena egin duelako izan da. Museoak baditu lehendik ere euskal eskultorearen zenbait pieza ─pinturak, eskulturak eta obra grafikoa–, besteak beste, Macla erliebea (1959), Zeru bat, hamaika bide erakusketan ikus daitekeena, eta Estela 1 (1946) zurezko eskultura. Lau eskultura berri hauek eskultoreak gure Bilduman duen presentzia handitzen eta dibertsifikatzen laguntzen dute. Museoko funtsetan sartu baino lehen, obrei kontserbatze eta zaharberritze tratamendua egin zaie, Arabako Foru Aldundiko Zaharberritze Zerbitzuaren, artistaren familiaren eta Artium Museoko teknikarien gainbegiradapean.\nEuskal Herriko Arte Garaikidearen Museoa\nFrantzia Kalea, 24. Vitoria-Gasteiz, 01002 Araba. Harremanetan jartzeko\nAsteartetik ostiralera: 11:00etatik 14:00etara - 17:00etatik 20:00etara\nLarunbatak eta igandeak: 11:00etatik 20:00etara\nDoako sarrera: igande eta asteazken guztietan, eta gainontzeko egunetan arratsaldez\n© 2022 Artium


Ego Ibarra batzordeak, Eibar rebistarekin batera, argazki zaharrak identifikatzeko lanean dihardu, herritarren laguntzari esker. Aurten parte hartu dutenen artean zozketa egin da, eta irabazlea Begoña Arizmendiarrieta izan da.\nEgo Ibarra batzordeak, Eibar aldizkariaren laguntzarekin, udal artxiboko argazki zaharrak identifikatzeko programa bat jarri zuen abian 1998ko Gabonetan. Udal Artxiboko irudiak aldizkarian kaleratzen dira, eta herritarren laguntza eskatzen da, irudien inguruko informazioa jasotzeko: data, argazkian agertzen diren lagunen izenak, lekua, eta abar. Batez ere Feliciano Castrillo Ortuoste fondoko irudiak erabili izan dira.\nOrain arte 433 argazki argitaratu dira. Gehienbat kale-giroko irudiak dira: ezkontzak, despedidak, lagun-taldeak, eta abar. Horiez gainera, XX. mende hasierako batzuk ere argitaratu eta identifikatu ahal izan dira; pozgarria, horrelakoak identifikatzea betiere zailagoa delako, urteak ez baitira alperrik igaro.\nEgo Ibarra batzordeak eta udal artxiboak, identifikazio lanetan jardun duten ehunka herritarren laguntza eta Eibar aldizkariaren kolaborazioa eskertu nahirik, zozketa bat egiten du urtero partehartzaile guztien artean.\nAurtengo ekitaldia joan zen ostiralean izan zen, hilak 22, udaletxeko areto nagusian, eta irabazlea Begoña Arizmendiarrieta izan da.


Bizkaiko Gurutze Gorriaren Prestakuntzarako Institutuan hezkuntza nazioartekotzearen aldeko apustua egiten dugu, proiektu horretan inplikatuta egonik, egunez egun urratsak ematen jarraitu behar baitugu. Ikastetxeak nazioarteko hainbat proiektutan parte hartzen du, etengabeko ikaskuntzaren proiektuaren barruan. Helburu nagusia irakasteko eta ikasteko prozesu bat garatzea da, Europako eta nazioarteko lan-merkatuaren eskaera sozial/profesionalarekin lotura estuan.\nIrakaskuntza eleanitza sustatzen dugu. Euskal Autonomia Erkidegoko hizkuntza ofizialetatik aparte, euskara eta gaztelania, ingelesa irakasten dugu eskaintzen ditugun hainbat ziklotan.\nEuropako Erkidegoaren barruan irakasle eta ikasleentzako mugikortasunak eskaintzen dituen Erasmus+ programan parte hartzea sustatzen dugu.\nZabalketa elkartearekin parte hartu eta elkarlanean aritzen gara Hego Amerikako hainbat herrialdetan genero berdintasunaren aldeko hezkuntza proiektuetan. Bi errealitateak sentsibilizatu ondoren, ikasleek emakumeak landa eremuan duen ahalduntzeari buruzko proiektua lantzen dute.\nLatinoamerikako ikastetxeekin lankidetzan aritzen gara, eta horiek eskola-udalerriak sortu dituzte eta berdintasun-gaiei aurre egiteko eta seismoei aurre egiteko larrialdi- eta ebakuazio-planei aurre egiteko elkar hobetzeko proposamenak egiten dituzte.


Ikasberri Kirol Elkartea 2021-10-29 12:35\nAsteburu luzea dugu aurretik, eta gure mutilek ohi baino lehenago hasiko dute asteburua. Izan ere, jubenil mutilek gaur, ostirala, izango dute Zestoaren aurkako partida; Iraetan jokatuko dute 18:30ean hasita. Pasa den asteko berdinketaren ondoren, puntu gosez daude taldekideak.\nPreferenteko taldeak partida garrantzitsu eta berezia izango du bihar, larunbata; izan ere, Lagun Onak izango du aurkari. Partida 15:30ean jokatuko dute Garmendipeko zelai artifizialean, eta herritar oro gonbidatu nahi dugu bi talde horien arteko partida ikustera. Ea Alkortaren mutilek lan txukuna egin eta hiru puntuak eskuratzeko aukera duten.\nErregional mailako mutilek ere Garmendipen jokatuko dute bihar goizean. Anaitasuna izango dute aurkari Daniren eta Iñakiren mutilek. Partida zaila izango da, baina ahaleginak egingo dituzte punturen bat edo beste lortzeko.\nKadete A taldekoek ere Zestoaren aurka jokatuko dute. Horiek, ordea, bihar goizean izango dute neurketa, 10:00etan hasita, Garmendipen. Lehengo astean irabazi ondoren, bigarren garaipena jarraian eskuratzera aterako dira berdegunera.\nKadete B mutilek, aldiz, etxetik kanpo jokatuko dute bihar arratsaldean; hain zuzen ere, Ezozian ariko dira, Soraluze taldearen kontra. Infantil mutilek ere Zestoaren aurka jokatuko dute bihar goizean, 09:00etatik aurrera, Iraetan. Ea zer moduzko partida egiten duten.


EAEko Justizia Auzitegi Nagusiak arrazoia eman dio ELAri eta bertan behera utzi du igandeko binakako finala\nEbazpenak aintzatesten du pasa den larunbateko finalerdietan greba eskubidea urratu zenaren zantzu nahikoa badagoela.\nDatorren iganderako aurreikusita zegoen binakako finala ez da jokatuko. Hala agindu du gaur EAEko Justizia Auzitegi Nagusiak. ELAri jakinarazi zaion ebazpenean irakurri daitekeenez, sindikatuak eskatutako kautelazko neurriei oniritzia eman die epaileak eta finala bertan behera uztea agindu du.\nELAk finalerditako partidaren aurkako demanda ezarri zuen Auzitegian, eta demanda horren erantzuna jaso bitartean kautelazko neurri batzuk hartzeko eskatu zuen. Orain epaia heldu arte itxaron beharko da, behin betiko jakiteko ea Auzitegiak pasa den larunbateko finalerdietan Agirre eta Albisuren greba eskubidea urratu zela aintzatesten duen ala ez.\nLangileek eta ELAk pozez hartu dute gaurko Auzitegi Nagusiaren ebazpena, baina berriro ere azpimarratu nahi dute gatazka honen irtenbidea ez dagoela epaitegietan, negoziazio mahaian baino. ?€œEgoera hau ez da erosoa inorentzat, eta argi utzi nahi dugu gure ateak zabalik daudela beti fede onez negoziatzeko. Baikori eskatzen diogu grebaren eta langileen aurkako jarrerak albo batera utz ditzala eta eser dadila negoziatzera akordio batera heldu arte?€�, baieztatu dute.


ForoKoop - X Edición - Contenido\nX. JARDUNALDIA FOROKOOP\nYECN - EUROPAKO GAZTE KOOPERATIBISTEN SAREA\nYECNk gazte kooperatibistak eta Europan gazteak buru dituzten ekimen kooperatibistak sustatu, garatu eta hazten laguntzeko plataforma bat izan nahi du. Gazteen esparruan, herrialde eta kooperatiba desberdinen arteko lankidetza sendotzea da helburua, dagoeneko martxan dauden Europako sareetan gazteen parte-hartzeak daukan balioa agerian uzteko.\nIdeiak, trebetasunak eta ezagutzak partekatuz, elkarrekin negozio eta hezkuntza-aukerak sortzea izango da plataformaren egiteko nagusia. Herrialde desberdinetako enpresen arteko lankidetza errealerako loturak sortzeko aukera bat izango da, Europako edota mugaz gaindiko proiektuak garatzeko katalizatzaile izan daitezkeenak.\nYECNren arabera, ekonomia demokratikoagoa, iraunkorragoa eta berdintasunezkoagoa sortzeko funtsezko osagaia da kooperatibismoa. Haren ikuspegiari jarraikiz, kalitatezko lana sortzeko, motibaziorik gabekoak motibatzeko eta planeta osoaren ongizateari ekarpena egiteko gai izan behar du nazioarteko kooperatiben mugimenduak.\n2016ko apirilean sortu zen, aurreko bi urteetan 14 nazionalitatetako 70 gazte baino gehiagoren arteko hainbat bilkura egin ondoren. Sustapena, negozioak, hezkuntza eta komunikazioa dira bere lan-ildoak.\nDatozen hiru urteetarako plan anbiziotsuak: sarearen neurria hirukoiztea, kide diren herrietako bakoitzean gazteen sareak garatzeko eta handitzeko laguntza ematea eta ekimen kooperatibo berriak garatzeko fondo bat sortzea. Horretarako, hainbat kanpaina eta ekimen egingo dituzte elkarrekin, gazteak kooperatiba-sozietateen onuren inguruan kontzientziatzeko.\nEuskal Kooperatiben Mugimendua Euskadin 52.000 langiletik gora dituzten 1.000 kooperatibaren elkargunea da. Lan Elkartuko kooperatiben dentsitate altua da bere ezaugarri nagusia, bai eta nazioarteko erreferente nagusia bere barruan dagoela ere: Mondragon Taldea osatzen duten kooperatibak. Euskal kooperatiben interesak babesteko eta sustatzeko Euskadiko Kooperatiben Goren Kontseiluak, Euskadiko Kooperatiben Konfederazioak eta Federazio sektorialek osatzen dute mugimendua.\nForokoopen arabera, asko dira Euskadin kooperatibismoak izan duen arrakastaren gakoak: gidatzeko gai den lider bat, tradizio luzea elkartegintzan, nortasun sentimendu sakona, balioak, herrialde erronkazalea, orainaren kritika etorkizuna buruan...\nLan Elkartuko Kooperatibak lan-harreman mota desberdin bat daukaten enpresak dira. Bazkideak enpresako langile ere badira, eta bazkide langile esaten zaie.\nEuskal gizartean, elkartegintzan eta lan boluntarioan dagoen tradizio luzeari esker (auzolana), pertsonek enpresaren egunerokoan parte hartzeko eskakizuna sektore guztietan ematen da. Kooperatiba horiek Euskadiko kooperatibismoaren oinarria dira, ia 33.500 bazkide langilerekin. Enpresa hauetan, langileen ehuneko handi bat (Euskadin % 75 inguru) bazkideak dira, eta kudeaketaren eta negozioaren inguruko erabakietan parte hartzen dute. Pertsona bat = boto bat.\nEuskadi kasu berezi bat da, beste leku askotan ez bezala, Lan Elkartuko Kooperatibak sektore ugaritan presente baitaude: kontsumoa, irakaskuntza, bankuak, nekazaritzako elikagaiak, garraioa... Sorreran bazkide langilearen figura ez zeukaten zenbait kooperatibak, pixkanaka, bere egin dute figura hori, eta bazkide horiek Batzarrean duten pisua handitu dute.\nGauza arrunta da kooperatiba berriak kooperatibista bazkideen figura desberdinekin sortzea kooperatiba beraren barruan, pisu bera edo desberdina izango dutenak.\nCICOPA - CECOP\nCICOPA Ekoizpen Industrialeko eta Zerbitzuetako Kooperatiben Nazioarteko Erakundea da. 1947an sortu zen, eta NAKen (Nazioarteko Kooperatiba Aliantzaren) erakunde sektorial bat da. Haren Europako erakunde sektoriala, 1979tik, CECOP da, eta 26 Federazio nazionalek parte hartzen dute bertan.\nMunduko ekonomiak bizi izan duen eraldaketaren ondorioz, kooperatiba mota hau ez da kasu isolatu bat. Goranzko bidea daraman tipologia bat da: haren hazkundea nabaria da hala herrialde industrializatuetan nola garapen bidean daudenetan. Mundu osoko 65.000 enpresak eta 3 milioi langilek osatzen dute CICOPA (50.000 enpresa eta 1,3 milioi langile Europan).\nLEGO SERIOUS PLAY topaketa, hausnarketa, komunikazioa eta arazoen konponbidea errazten dituen prozesu bat da, eta erakundeek, lantaldeek eta, oro har, pertsona guztiek erabil dezakete. Hainbat esparrutan egindako ikerketak ditu oinarri: enpresak, hezkuntza, ikaskuntza, sormena, berrikuntza, psikologia, taldeen antolakuntza, ekintzailetza... “Hand knowledge” -eskuen bidez pentsatzea- kontzeptua da bere ardatz nagusia.\nGizakiak egoera jakin bat imajinatzeko, azaltzeko eta ulertzeko daukan gaitasunaz baliatzen da LSP metodologia, bai eta aldaketak eta hobekuntzak abiarazteko eta are zerbait erabat berria sortzeko ditugun gaitasunez ere. Parte-hartzaileei hainbat galdera egiten zaizkie, aztergaian gero eta gehiago sakonduz. Erraztailearen galderei erantzuteko, parte-hartzaile bakoitzak bere 3D LEGO modeloa eraikiko du.


Balenciaga kaleko aparkalekuak erosteko eskariak egin daitezke gaurtik aurrera - Artzape\nBalenciaga kaleko aparkalekuak erosteko eskariak egin daitezke gaurtik aurrera\nOts 11, 2019\nDuela hilabete batzuk iragarri bezala, Getariako Udalak salgai jarriko ditu Balenciaga kaleko 16 garaje. Lur azpiko bigarren solairukoak dira, 59. zenbakitik 74. zenbakira artekoak. Plaza bakoitzak 21.160,70 euro balio du, BEZa barne.\nOinarrietan onartutakoaren arabera, garajea erosi ahal izateko beharrezkoa da Getariako bizilaguna edo herrian kokatutako jarduera komertzial, profesional edo industrialen baten titularra izatea. Bestalde, ezgaitasundun pertsonentzat gordetako plazetarako, mugikortasun baremazioan A, B edo 7 nahiz gehiago izan beharko da.\nEsleipena egiteko garaian, lehentasun taldeak egongo dira: Getarian bizi diren ezgaituek osatuko dute lehen taldea, bertako bizilagunek bigarrena, profesionalek hirugarrena eta beste interesatu guztiek laugarrena.\nMartxoaren 1era arte aurkeztu ahal izango dira eskariak udaletxean. Ondoren behin-behineko zerrenda argitaratuko dute, eta 15 eguneko epea izango da zuzenketak proposatzeko.\nBalentziaga kaleko aparkalekuko garaje plazak jabetzan esleitzeko arauak\nUdalak Balenciaga kaleko garajeko 16 plaza jarriko ditu salgai


«Bereziak garela geuk sinesteko balio digu 'Singular dendak' agiriak» | El Diario Vasco\nAzpeitia«Bereziak garela geuk sinesteko balio digu 'Singular dendak' agiriak»\nAna, Goiko kaleko dendako mostradore atzean, 'Inazioak' aurrez aurre direla. / E. A.\nAna Azurmendi Zabaleta (Egaña Gozotegia)\nGozoen eta pastelen munduan ezaguna da inguruan Azpeitiko Egaña gozotegia; orain 'Singular denda' izendatu dute\nELI AIZPURUAZPEITIA. Martes, 23 abril 2019, 08:27\nFamiliako negozioa da Egaña Gozotegia. 1902tik lan eta lan jarraitzen du eta gozoaren munduan txokorik gozoenetakoa eta goxoena bihurtu dute Inazio Egañak eta emazte Ana Azurmendik. 14 laguneko lantaldea dira gaur egun -bikotea barne- eta bi denda dituzte, bata Goiko kalean, betiko Egaña, eta Landetan, bestea.\nEgindako eta egiten ari diren lan horren aitortza da azkenekoz jaso duten izendapena. Gipuzkoako Merkatarien elkarteak lurraldeko 20 denda edo negozio izendatu berri ditu 'Singular dendak' bezala. Horien artean daude bi azpeitiar. Bata Kiribil ekodenda da (iaz ere jaso zuen ziurtagiria Kiribil-ek), eta bestea Egaña Gozotegia. Gaur egun bertako arduradunetako bat da, senarrarekin batera, Ana Azurmendi. Berarekin hitz egin dugu.\n-Zergatik da 'singular'-a Egaña gozotegia?\n-Batez ere, eskaintzen dugun produktuagatik eta zerbitzuagatik. Egunero egindako produktoa eskaintzen dugu, kalitatezko materialarekin eginda. Txokolaterik onena, almendrarik onena... kalitatea da gure ezaugarri nabarmenena eta zerbitzua ere bai, bezeroa ondoen tratatzen saiatzen gara. Piska bat, esango nuke, 'a la karta' dela gure eskain- tza. Ez dugu 'hauxe dago' eta kito egiten baizik eta jendeak eskatzen duenaren arabera moldaketak egiten ditugu. Zerbitzuan bereizten garela uste dut.\n-Zer prozesu jarraitu behar da?\n-Merkataritza federaziotik deitu ziguten ea parte hartu nahi genuen eta baiezkoa eman genuen. Gipuzkoako beste gozotegi batzuk parte hartu behar zutela bagenekien eta iruditu zitzaigun geuk geure buruari erronka bat jartzea zela. Erosle anonimo bat etorriko zela esan ziguten eta guk jakin gabe dendan egongo zela erosketaren bat egiten. Horrela hasi zen prozesua, gero, langile denak, ikastaroak egin genituen, lanorduetartik kanpo hiru ordu izan ziren egunero eta gogorra egin zen baina interesgarria era berean. Irakasle bat etorri zitzaigun eta konturatu ginen gauza askotan gaizki egiten genuela: bezeroak nola atenditu, zer ondo eta zer gaizki. Denok gustora irten genuen. Prozesua luzea izan da baina gauza askotaz konturatu gara: zer egiten dugun oso ondo eta zer ez hain ondo. Askotan guk pentsatu arren jendeak badakiela, ez da horrela. Askok ez dakite 'Inazioak' guk bakarrik egiten ditugula eta patentea dutela edo 1902tik ari garela lanean eta hori bereiztea dela garrantzitsua azaldu digute 'Singular dendak'-en.\n-Zer suposatu du zuentzat 'Singular dendak' bezala izendatzeak?\n-Momentuan, turismoaren aldetik Merkataritza federazioak liburuxka bat ateratzen du. Difusio handia du horrek eta agiri honi esker hor gaude gu ere. Gure kasa oso zaila izango zen eta federazioaren laguntzarekin, turismo puntu denetan, Donostian batik bat, agertuko da zein diren singular dendak edo bereziak. Ezagutzera ematen gaitu eta hori garrantzitsua da guretzat. Hori da 'Singular dendak'-ek erakutsi diguna, estreinako, geuk sinestu behar dugu bereziak garela, hortaz konturarazi gaituzte.\n-Herritarrek ematen al diete garrantzia horrelakoei?\n-Baietz esango nuke. Sare sozialetan eta ikusi dute eta asko etorri dira zoriontzera. Herrian dendak egotea garrantzitsua da eta horrelakoak batez ere komerzio txikia bultzatzeko instrumento oso garrantzitsuak dira. Denda txiki asko berritzen ari direla, lanean segitzen dugula eta ez gaudela geldirik ikustea garrantzi- tsua da.\n-Tradizioarekin jarraitu baina innobazioari garrantzia ematen diozuela alegia. Zer eskaintzen du Egaña Gozotegiak?\n-Baietz esango nuke. Eskaini? Denean sartu gara. Txokolate munduan, esaterako, txokolaterik onena eskaintzen dugu. Estatuko almendra onenarekin egiten dugu lan; etxean egindako izozkiak ditugu, geureak eta tarta txiki desberdinak egiten ditugu, beti ere, berritzen ari gara. Bestalde, asko mugitzen gara kanpora, beste lekuetan nola egiten duten lan ikustera. Sektore honek beste herrialdeetan dituen azoketara-eta, Italiara, Parisera edo Madrilgo ferietara joaten gara, beti ere momentuan zer dagoen eta nola egiten den lan ikustera. Era berean, kamerak edo bitrinak berritu ditugu. Esfortzu handia egiten ari gara ahalik eta produktu onena eta bereziena eskaintzeko.\n-Etxeko produktoren aukeratzekotan, zein aukeratuko zenuke?\n-Betiko produktua aukeratzekotan, Inazioa. Gero, esan behar dut, opilak ere egunero egiten dela, dena dela egunerokoa. Aldiz, udari begira, etxeko izokiak. Limoizkoa bada, limoi zukua daramate, naturala. Onena ematen saiatzen gara.


San Antonioko auziaren aurrean, herritarren "presioa" eskatu du Adi elkarteak - Gasteiz - Alea.eus\nSan Antonioko auziaren aurrean, herritarren "presioa" eskatu du Adi elkarteak\nSaioa Fdz. de Arangiz 2016-04-07 15:53\nHorren harira, Ustelkeriaren aurkako Adi elkarteak "auzia argitzea" eskatu du gaur goizean egin duen agerraldian eta horrez gain, herritarrei honen aurrean "mobilizatzeko" eskatu die. Horretarako, datorren astelehenean, 19.00etan elkarretaratzea deitu du elkarteak, San Antonio kaleko lokalen aurrean. “Ez dugu uste epaiketa honek arazoaren hondora eramango gaituenik, ezta bertan gauza guztiak argituko direnik". Horregatik, herritarren "parte hartzea eta presioa" ezinbestekoa dela uste du elkarteak eta datorren asteleheneko elkarretaratzean parte hartzeko deialdia zabaldu du.\nHainbat izan dira gaur Adi elkarteak mahai gainean jarri dituen salaketak. Gaizka Amorrortu elkarteko kideak azaldu duenez, 2015eko urte bukaeran Fiskaltzak uko egin zion epaiketa honetan parte hartzeari . “Ez dakigu zergatik Fiskaltzat urteetan epaitegiarekin lan egin ondoren azken momentuan uko egiten dion prozesuan jarraitzeari eta hortaz, salaketa hau aurrera eramateari".\nBestetik, zalantzak agertu ditu elkarteak udalak salaketa honetan duen parte hartzearekin. "Ez daukagu argi zein punturaino babesten duen epaitegiaren jarrera. Gauza bera gertatzen zaizu EAJ eta PSE alderdiekin". Horrekin batera, “susmagarri” iruditzen zaio elkarteari bi alderdi hauek jarritako salaketan auzian ardurak izan dituzten PPko zenbait pertsona kanpoan utzi izana.


IM/IZsak hondakinak tratatzeko plantaren aurreproiektua aurkeztu du | Mancomunidad de la Comarca de Pamplona\nAsteartea, 2020, Maiatza 26\nIM/IZsak hondakinak tratatzeko plantaren aurreproiektua aurkeztu du\nEsparru berrian Iruñerriko hiri hondakin guztiak tratatuko dira: gai-organiko 155.000 t, ontziak eta gainerakoa\nAste honetan bai Administrazio Kontseiluaren bilkuran, bai Batzorde Iraukorrarenean aurkeztu da Imarkoainen egitekoa den hondakinak tratatzeko plantaren aurreproiektua.\nEsparru berrian Iruñerriko hiri hondakin guztiak tratatuko dira, 155.000 t gai organiko hondakin, ontziak eta gainerakoa. Prozedura berritzaile bat erabiliko dute, errefusa eta bilduriko ontziak instalazio bakar batzuetan tratatuko dituena baliabide guztiak ongi aprobetxatzeko.\nTartatuko den gai organikoa bosgarren edukontzitik ekarritakoa izango da, baita plantan bertan bereiztuko dena, errefusazko frakziotik hartutakoa, ontzietatik eta beste gaietatik, alegia.\nProzesura bereiztutako bi lineetan garatuko da: bosgarren edukontzia eta sistema mekaniko baten bidez baztertutako gai organikoa. Kiratsa sahiesteko esparru bereziak sortuko dira, itsiak eta hartzeko eta tratatzeko atmosfera berezi batean murgilduko direnak. Horren bidez inguruan usain txarrik ez da izango.\nGai organikoaren tratamendua berria eta aurreratua izango da teknologiko aldetik. Sortutako gasa gas naturala bihurtuko da, tuneletan izango diren digestore prozesu batzuen bitartez. Sortutako biometanoa erabiliko dute, gainera, hondakinak biltzeko erabiltzen diren ibilgailu guztiek eta autobusen %75ek (gainontzekoek Arazuriko biogasa baliatuko dute).\n105105.000 metro karratukoeremua hartuko dute instalazio berriek. “Ia 0 igorpeneko esparru" bat izango da. Ahal adina plaka foltovoltaiko jarriko da, eta beroa biomasako kaldera batean sortuko da. Azkenik, sartuko den argindarra bereizgarri jatorrikoa izango da.\nProiektuaren lizitazioa 2021eko bigarren hiruhilekoan prest izango litzateke eta lanak 2022an hasiko lirake. Helburua 2023an abian jartzea da. Instalazio horietan bilduko diren hondakinen %75 tratatuko da (orain egun, %39 berreskuratzen da). Aurrekontua 50-60 miloi eurokoa izango dela aurreikusten da.\nIrailaren 1ean, asteartea, neguko ordutegia hasi zen Eskualdeko Hiri Garraioan\nLanegunetako eguneko zerbitzua pandemia deklaratu aurretik ematen zenaren ia berdina da\nSalestarren konbentuko elizan egindako arkeologia-lanak\nAntzinako hormetako zati batzuk eta era ezberdinetako zolak aurkitu dituzte\nIMren 2018 urteko memoriak Infografiako Malofiej sariako zilarrezko domina lortu du\nArlo honetako munduko saririk hoberenatzat hartuak daude\nPHondakinak tratatzeko planta


ZER DEEP ZOZKETA STAMPING (SINK PROZESUA) - China Boxu Makineria\nEstanpazio (presionatzeko bezala ere ezaguna) xafla laua metal jarriz bai hutsik edo bobina forma bat sartu prozesua da zigilatzea prentsa non tresna bat eta hil azaleko forma metal forma net batean. Estanpazioa xafla-galdaragintza fabrikazio-prozesuak, esaterako, hainbat barne hartzen zulaketa bat erabiliz makina prentsa edo zigilatzea prentsa embossing, hustu, okertuz, flanging, eta coining. Hau etaparen eragiketa bakar bat izan daiteke non prentsaren trazua behin txapa aldetik nahi den inprimakia sortzen du, edo ezin fase multzo baten bidez gertatzen dira. Prozesua ohi da gauzatzen on txapa , baina baita beste materialak, hala nola erabili ahal poliestireno.\nEstanpazioa ohi da metal hotz fitxa egin. Ikusi forja beroa galdaragintza eragiketak egiteko.\nPost denbora: Api-24-2017


Irekia Eusko Jaurlaritza - Gobierno Vasco :: Autobusez garraio aldaketa Metro Donostialdeako Intxaurrondoko eta Herrerako geltokien irekieran aurreikusitako egunetan zehar\nAutobusez garraio aldaketa Metro…\nAzken lanek, urriaren 4tik aurrera geltoki berrien eta puntako orduan 7,5 minutuko maiztasun berrien funtzionamendua bermatzeko beharrezkoak direnak, Galtzaraborda eta Amara artean linea moztera behartzen dute, urriaren 2an, 3an eta 4an (4an goizeko 10:00ak arte)\nMetro Donostialdeak datorren ostegunean, urriaren 4an, bi geltoki berri estreinatuko ditu - Intxaurrondo eta Herrera- eta Loiola-Herrera tren saihesbide berriak puntako orduan 7,5 minutuko maiztasuna eskaini ahal izango du tren bakoitzean.\nLanak bere azken txanpan sartu dira eta trenbideari buruzko azken lanek linea moztera eramango dute eta urriaren 2an, 3an eta 4an goizeko 10:00ak arte ordezko zerbitzua eskaini. Garraio aldaketa hori beharrezkoa da geroko eta oraingo zerbitzuaren hobekuntzak abian jartzeko. Nahiz eta behin-behineko autobusen zerbitzuak bidaiarientzako eragozpenak arras txikiagotzen ahaleginduko den, aurreikusten da gomendatzea errepidez burutu beharreko bidaia motelagoa dela eta, beraz, zenbait atzerapen gerta daitezke ohiko ordutegietan jartzen duenarekin.\nLinea mozketa eta autobusez burutu beharreko garraio aldaketa Galtzaraborda eta Amara/Donostia geltokien artean burutuko da eta eragina izango dute Loiola-Pasaia tartetik ibiliko diren tren guztiek.\nTrenak ohi bezala ibiliko dira Lasarte-Donostia eta Pasaia-Hendaia artean. Donostia-Loiola tartean maiztasuna 30 minutukoa izango da ohiko 15 minutuen ordez.\nAUTOBUSEZ EGIN BEHARREKO BIDAIAK\nLasarte-Donostia-Hendaia trenetako bidaiariek Loiolatik aurrera badoaz, Donostian trenetik autobusera egingo dute garraio aldaketa eta autobusak Herreratik eta Pasaiatik igaroz Galtzarabordaraino eramango ditu. Hor berriro trena hartuko dute 30 minutuko atzerapenarekin. Hendaiarantz doazen Anoetako eta Loiolako bidaiariek Galtzarabordaraino garraio aldaketa burutzeko ere autobus bat izango dute. Bidaiarien helmuga Anoeta eta Loiola bada, ez dira trenetik jaitsiko beraien bidaia jarraituz, Lasartetik 15ean eta 45ean irteten direnak izan ezik. Horiek Donostian hurrengo trena itxaron beharko dute.\nHendaia-Donostia-Lasarte trenetako bidaiariek Pasaiatik aurrera badoaz, Galatzarabordan trenetik autobusera egingo dute garraio aldaketa eta autobusak Pasaiatik, Herreratik, Loiolatik eta Anoetatik igaroz Donostiaraino eramango ditu. Hor berriro ere trena ohi den bezala hartuko dute. Bidaiarien helmuga Pasaia bada, ez dira trenetik jaitsiko eta bidaia ohi den bezala jarraitu beharko dute.\nHerrerako geltokiko bidaiariek autobusez joango dira ibilbide guztian zehar, eta igotzeko nahiz jaisteko erabiliko dute.\nAutobusetik igotzeko eta jaisteko bidaiariak geltokietatik eta geralekuetatik hurbil kokatuta egongo dira, ondorengo tokietan :\nBidaiariak IGOTZEKO geralekuak Lasarte-Hendaia noranzkoan:\nDonostia, geltokiaren ondoan (Carmelitas eleizan)\nAnoeta, “La venta de Curro” jatetxearen ondoan\nLoiola, autobus geralekua, geltokiaren ondoan\nHerrera, portuan, geltokiaren ondoan\nBidaiariak IGOTZEKO geralekuak Hendaia-Lasarte noranzkoan:\nGaltzaraborda, geltokiko sarreraren ondoan\nPasaia, autobus geralekua errepide nazionala 1\nBidaiariak JAISTEKO geralekuak ohiko tokietan kokatuta egongo dira, geltokien ondoan.\nEra berean, mugikortasun urriko pertsonentzat egokitutako garraio zerbitzu berezia eskainiko du. Zerbitzu hori eskaini ahal izateko, ezinbestekoa da aldez aurretik egun horietan egongo diren garraio beharrak hautematea. Hori dela eta, interesaturik dauden pertsonek zerbitzua aurretik erreserbatu beharko dute, honako telefono zenbaki honetara deituz: 943.013.536\nDatorren ostegunean bukatuko diren lanak Herrerako geltokiaren berrikuntza osoa ekarri du eta Intxaurrondoko lotura –16.000 biztanleekin- Metro Donostialdearekin. Tren garraio publikoaren bat segurua eta fidagarria, eta trenbide bikoizketen proiektuari esker, 7,5 minutuko maiztasunak eskaini ahal izango ditu puntako orduan, hasiera batean, Herrera-Lugaritz tartean.\nInformazio gehiago geltokietan, 902543210 telefono zenbakian eta www.metrodonostialdea.com web gunean.


Harresiak oraintsuagokoak dira.\nBusturialdeko hiru hiribilduek (Bermeo, Errigoiti eta Gernika) izan zituzten, eta, antza denez, hirurak XIV. mendean eraiki ziren.\nBermeoko Harresia, seguruenez, Alfonso XIk agindu zuen eraikitzea 1334an, bandokideen arteko liskar-ekintzak Jaurerrian ugaltzearekin batera. Gernikako Harresia 1366an eraikiko zuten, hiribildua sortu eta bi hilabete beranduago hain zuzen ere. Azkenean, Errigoitik, 1376ko hiri-gutunean Errigoitiko harresia altxatzeko agindua jaso zuen. Halere, gaur egun ez dago harresien aztarnarik, Bermeokoa izan ezik. Arrantza-hiribildu honek oso ibilbide luzea zuen harresiaren aztarnaren zati bat erakusten du oraindik ere.\nBermeo inguratzen zuen harresia\nnolakoa zen oso ondo ikus daiteke\nSan Juan Portalean.\nJosé Ángel Barrio Lozak zuzendutako lanean (Arqueología, Urbanismo y Arquitectura histórica) azaltzen denez harresiok betegarriz betetako harlanduzko hormatal bikoitzez aparejatutako hormez, hots, ohiko tresneria gotikoz osatuta zeuden, nahiz eta Bermeon kareharrizkoa den eta harri nahikotxo handietan landuta dagoen. Bere lodierak –bi metro ingurukoa- goialdea oinezko pasabide moduan erabiltzea baimentzen zuen eta zenbait kasutan almenadun horma txikiz babestuta zegokeen. Denborarekin, harresiaren ondoan eraiki ziren etxeek harresiko horma barneratuko zuketen, Bermeoko Engintza kalean ikus daitekeen legez.\nKuboek eta portaleek –zenbait kasutan gauza bera izango ziren- harresia etengo zuten. Horrela bada, Bermeoko San Juan Portaleko portalea kanioi erako atari zabala da, erditik kanpoalderantz arinki zorrotza da eta erditik barnealderantz beheraturik dago. Portal hau, planta angeluzuzeneko dorrearen barruan dago eta bere gainetik oinezko pasaguneak jarraitzen du.\nOndoan dagoen Gerrikaitzeko hiribildua (1366), gaur egun Munitibar-Arbatzegi-Gerrikaitz, ere harresiz inguratuta zegoen. José Ángel Barrio Loza eta beste batzuen lanean (Arqueología, Urbanismo y Arquitectura Histórica) irakur dezakegunez, Markina-Gernika bidearen muturretan desagertutako harresia etengo zituzten hiru atetik bi egongo ziratekeen kokatuta. Baina garai batean askoz ere garrantzitsuagoa izango zen Durangotik zetorren galtzada, bere aldamenean eliza eta enparantza baitzeuden. Baina, gaur egun ez da ezertxo ere geratzen, nahiz eta nondik nora zihoan zailtasun handiegirik gabe jakin dezakegun.


Adobe SiteCatalyst Steam galtzen ari da? | Martech Zone\nAdobe SiteCatalyst Steam galtzen ari da?\nAsteartea, urriaren 2, 2012 Otsailak 25, otsaila 2016 Douglas Karr\nBezero batzuk ditugu Adobe SiteCatalyst-en ... baina ez dakit ziur asko plataformaz maiteminduta dauden eta zenbat mantentzea aurreikusten duten. SiteCatalyst, beste batzuk bezala analytics plataformetan, mugatu datuak gordeko dituzten bisita kopurua. Desabantaila handia da enpresa sistema batentzako eztula egiten ari den edonorentzat. Adobek irentsi zituenetik, ez dirudi enpresa bera denik.\nJakinaren gainean nengoen eta bilaketa joera batzuk ikusi nituen. Irtenbideek eta erabiltzaileek plataforma bat erabiltzen dutenez, gehiago bilatzen dituzte. Kasu honetan, Site Catalyst eta Omniture bilaketak beherantz doazela dirudi. Zalantzarik gabe, Google Analytics saltzaile horiek guztiak mastekatzen ari da, baina Omniture desberdina izan zen denbora luzez. Euren langile profesionalek inbertsioa merezi zuten bezeroei hazten laguntzen jarraitu baitzuten. Ez nago ziur hori gertatzen ari denik.\nNi bezalako saltzaile agnostikoen aholkulariek ere ez dute lagunduko. Ez zait axola SiteCatalyst-rekin lan egitea, baina ditugun bezeroek ez dute ezer ikusgarririk egiten horrekin. ChaCha-k orrialdearen eskualdeen arabera nahiko azterketa politak egin zituen, jakiteko zer eduki erakartzen zuen eta bisitari gehien mantentzen zituena ... baina hori Google-rekin ere egin daiteke behar izanez gero.\nSiteCatalyst-ek mugikor, sozial eta bideo integrazio sendo batzuk eskaintzen ditu ... baina hori ere ez da bereizketa bat. SiteCatalyst-ek joko aldatzaile gisa ikus dezakeen ezaugarri bakarra lan fluxuak dira:\nErabiltzaile interfaze intuitiboa: agerian jarri lineako marketineko gakoak azkar eta erraz.\nDenbora errealeko erabilgarritasuna: atzitu datuak iPadetik. Korritu, irristatu eta zooma denbora tarte zehatzetan. Gehitu metrika berriak edo posta elektronikoko txostenak ukitu soil batekin.\nErabaki automatizatuak: konfiguratu gertaeren abiarazleen jakinarazpen automatikoa, gakoen metrikak itxaropenak gainditzen dituztenean edo behera egiten duenean.\nZer uste duzu? Adobe SiteCatalyst utzi zuen enpresa bat al zinen? Analytics inbertitzen duzun zerbait da jada? Nire ustez, gutxiago da plataformari buruz eta gehiago arrakasta izaten lagunduko dizun enpresari buruz. Webtrends-eko jendearekin zuzenean lan egin ondoren, badakit zenbateraino axola zaien bezeroei. SiteCatalyst bezeroekin lanean, ez nago ziur Adobe kontuen kudeatzaile batekin hitz egin dudanik!\nTicksy: SaaS bezeroarentzako arreta erraza eta merkea\nKontuz Google Analytics Script anitz kargatzen\nOrdenagailuen konponketa Portland\nOct 2, 2012 2-n: 12 PM\nEgia esango dut, Adobe-k Adobe Flash arazoak direla eta lur asko galtzen ari dela uste dut. Webguneak honetatik urruntzen ari direla dakidan arren, oraindik asko dira atzeman behar dutenak. Erabiltzaile zapuztu asko dituzu hor. Diseinu paketeak bikainak diren arren ... transferentziak egoeran eragina duela uste dut\nUrratsa 16, 2012 at 7: 03 AM\nHori ondo antzematen den joera da ziur asko. LVMetrics-en, lan handia egiten dugu bezeroek Google Analytics-en potentzialtasuna gero eta gehiago jabetzen ari direnean, modu egokian erabiltzen eta erabiltzen denean. Arrazoibidea jada ez da prezioari buruzkoa. Badirudi Web Analytics tresna batetik zentzuz kontsumitu daitekeen hainbeste informazio baino ez dagoela eta horretarako Google Analytics-ek ondo funtzionatzen duela. Aplikazio indartsuak Google Analytics APIaren bidez eraiki daitezke, bisitarien mailako analitika barne - Omniturek aspalditik salmenta puntu berezi gisa aldarrikatzen duen zerbait. Aukeraketa benetan SC-ren "kutxatik kanpoko" ezaugarrien arteko konparazioa da, GA jarraipen mugatua + aholkularitza pixka bat, datuen magia eta ETL. Azken honek eskua irabazten du.